text:
BACUNGUZI, BACUNGUZIKAZI, INSHUTI, BAVANDIMWE.
Turabaramukije mu ntego y’Urugaga rwacu FDLR: Nimugire UBUTABERA, AMAHORO, UBWIYUNGE nyabwo bizatugeza ku MAJYAMBERE nyakuri.
Tariki ya 01 Gicurasi 2000 ni umunsi utazibagirana twibukaho ishingwa ry’Urugaga rwacu FDLR.
Uyu munsi nanone turizihiza umunsi mpuzamahanga ngarukamwaka w’umurimo, ukaba n’umunsi mukuru wa Mutagatifu YOZEFU urugero rw’abakozi ku bamwemera.
Tariki ya mbere Gicurasi 2000 – tariki ya mbere Gicurasi 2017, imyaka ibaye 17 Urugaga FDLR rurwana inkundura y’urugamba rwo kubohoza u Rwanda n’abanyarwanda batsikamiwe n’agatsiko nkoramaraso k’ingoma ngome y’igitugu ya FPR-Inkotanyi karangajwe imbere na Paul Kagame.
Urugaga FDLR rugamije kuva kera na kare kurengera impunzi ako gatsiko kiyemeje kumarira ku icumu, gukuraho ingoma kimitse no gusubiza abanyarwanda bose nta vangura uburenganzira busesuye mu gihugu cyabo cy’u Rwanda burimo no kwishyiriraho abayobozi bihitiyemo.
BACUNGUZI, BACUNGUZIKAZI, INSHUTI Z’URUGAGA RWACU FDLR.
Iyi myaka 17, Urugaga FDLR rumaze rushinzwe rwageze kuri byinshi, muribyo twavuga:
– Ikomezamutsi (Résistance) rikomeje kuranga ABACUNGUZI ku rugamba;
– Kurinda impunzi z’abanyarwanda zatereranywe n’isi yose rukoma imbere ibitero by’abanzi bagamije kuzitsemba;
– Kuvuganira rubanda rwabuze kivugira mu ruhando rw’amahanga;
– Kotsa igitutu no kugariza umwanzi;
– Kumvikanisha ibibazo by’u Rwanda n’abanyarwanda;
– Kuvugurura amategeko urugaga rugenderaho hagamijwe kuyahuza n’ibihe n’imiterere by’urugamba;
– Gutegura no gutanga amahugurwa n’inyigisho ngombwa ku Bacunguzi;
– Gufata ingamba ziboneye zo guteza imbere urugamba;
– Nubwo iyi nshingano itari muri gahunda y’Urugaga, FDLR yagize uruhare rukomeye mu kubungabunga ubusugire bw’igihugu cya Kongo cyashakaga kwigarurirwa n’abari bagamije kubaka ingoma ya HIMA-TUTSI mu karere k’ibiyaga bigari.
– N’ibindi n’ibindi…
Nubwo ntawabura kwishimira ibyiza byagezweho, urugamba nk’uru rwo kwibohoza ntirutana n’ingorane, FDLR ntiyabuze guhura nazo; habayeho:
– Ubugambanyi, amacakubiri, ubukene ku Bacunguzi, amikoro make y’Urugaga, ikomanyirizwa ly’Urugaga na bamwe mu bayobozi barwo, ifatwa n’ifungwa rya bamwe mu bayobozi bakuru ku maherere, ibigwari bita urugamba, n’ibindi, …
By’umwihariko kuva tariki ya 31 Gicurasi 2016, Urugaga rwacu rwahuye n’ingorane zikomeye zikomotse ku bugambanyi buhanitse bw’uwari Visi Perezida wa kabiri warwo IRATEGEKA Wilson n’agatsiko ke barwigometseho, barutwara umutungo, abantu n’ibintu, bifatanya n’umwanzi, barugabaho ibitero na magingo aya hagambiriwe gutsotsoba (finaliser) umugambi mubisha w’umwanzi wo kurutsiratsiza burundu.
BACUNGUZI, BACUNGUZIKAZI,
INSHUTI BAVANDIMWE DUSANGIYE GUPFA NO GUKIRA.
“Agati kateretswe n’IMANA ntigahungabanywa n’umuyaga”, kandi umugambi w’IMANA ku Rwanda n’abanyarwanda ntuzigera ukomwa imbere n’ubugambanyi bw’abana b’abantu kabone n’iyo bashyigikirwa n’abanyamaboko b’iyi isi. Iyo bitaba ibyo Urugaga rwacu FDLR ruba rwararangiye dore ko hafi isi yose yahagurukiye kururimbura. Ariko kubw’ukuboko kw’IMANA, yo soko y’UKURI ruharanira, Urugaga FDLR ruriho, rukomeje urugamba kandi ntiruteze gutezuka ku ntego rwiyemeje, nta shiti ruzagera ku ntsinzi.
Ibi bikadusaba rero twese nk’abitsamuye ibi bikurikira:
– Gushikama ku rugamba turushaho kurangwa n’ubumwe, urukundo, disipulini (discipline), ubutwari, koroherana, kuzuzanya, kujya inama n’indi migenzo myiza ibereye Umucunguzi nyawe.
– Buri wese mu rwego arimo asabwa kurangiza neza inshingano ze kandi zigakorerwa igihe;
-Kudacibwa intege n’ibitotezo, ibigeragezo n’izindi ngorane zidatana n’urugamba nk’uru rwo kwibohoza. Amaraso y’intwari zarwitangiye mbere araduharanya (Dufate umunota twibuke izo ntwari).
Kwibuka neza izo ntwari ni ugukomeza no kusa vuba ikivi cy’urugamba zadusizeho, cyane cyane ko induru n’umuniho by’abanyarwanda bari ku ngoyi y’agatsiko ka FPR- Inkotanyi bikomeje kurushaho gutabaza;
– Gukomeza kurushaho gukangurira abanyarwanda badafatanije n’agatsiko ka FPR-Inkotanyi n’abandi bose baharanira amahoro n’impinduka nyayo mu Rwanda, kwitandukanya n’ibikorwa bibi byako, kubyamagana bakitabira urugamba rwo kurengera abanyarwanda;
– Kurushaho kugororokera IMANA kuri uru rugamba itahwemye kwigaragarizamo tugera ikirenge mu cy’Umwana wayo we MUCUNGUZI MUKURU kandi twemera kuyoborwa nawe kuko ariwe NYIRIMITSINDO.
BACUNGUZI, BACUNGUZIKAZI, INSHUTI BAVANDIMWE.
Ntitwarangiza tudashimiye mwe mwese mukomeje kugaragaza ubutwari, umurava n’ubwitange ku rugamba, twamagana ibigwari n’ibisahiranda byiroha mu bikorwa byo gufasha umwanzi wahagurukiye kumarira abanyarwanda ku icumu.
Turangije tubifuriza isabukuru nziza y’imyaka 17 Urugaga rwacu FDLR rumaze rushinzwe n’umunsi mukuru mwiza w’umurimo wizihizwa ku isi yose kuri iyi tariki.
HARAKABAHO URUGAGA RWACU FDLR,
HARAKABAHO ABACUNGUZI N’INSHUTI Z’URUGAGA FDLR,
HARAKABAHO U RWANDA N’ABANYARWANDA.
IMANA ITUGENDA IMBERE KU RUGAMBA IKOMEZE IBAMBIKE IMBARAGA KANDI IBAHE UMUGISHA.
Bikozwe kuwa 25 Mata 2017
BYIRINGIRO Victor
Gen Maj
PRESIDEF ai
(Sé)


c: text/html

text:
ISOMO RYA MBERE
Igitabo cya Mwene Siraki (Sir 26, 1-4. 13-16)
1Hahirwa umugabo ubana n’umugore w’umutima, iminsi yari kuzamara izikuba kabiri. 2Umugore w’umunyamwete ashimisha umugabo we, imyaka y’ubuzima bwe yose azayirangiza mu mahoro. 3Umugore w’umutima ni umugabane utagereranywa, maze ukagabirwa utinya Uhoraho. 4Baba bakize cyangwa bakennye, umutima wabo uhora ukeye, maze igihe cyose uruhanga rwabo rugahora rwishimye.
13Ineza y’umugore inyura umugabo we, n’ubushishozi bwe bukamwongerera imbaraga. 14Umugore utuza aba ari ingabire y’Uhoraho, kandi uwarezwe neza nta we wamugereranya. 15Umugore utiyandarika arangwa n’ineza ihebuje, kandi nta munzani wapimirwaho umutima utararikira. 16Nk’uko izuba rirasira ku misozi y’Uhoraho, ni na ko uburanga bw’umugore butaka inzu iteguye neza.
ZABURI (Zab 131 (130), 1, 2, 3)
Inyik/ Nyagasani, tuza umutima wanjye iruhande rwawe mu mahoro.
Uhoraho, umutima wanjye nta cyo wakwiratana,
n’amaso yanjye nta cyo arangamiye ;
nta bwo ndarikiye ubukuru,
cyangwa ibintu by’agatangaza bindenze.
Ahubwo umutima wanjye uratuje kandi uriyoroheje,
nk’umwana w’igitambambuga mu gituza cya nyina.
Israheli, wiringire Uhoraho,
kuva ubu n’iteka ryose!
IBANGONDIRIMBO RIBANZIRIZA IVANJILI
Alleluya Alleluya.
Uhoraho ni umunyambabazi n’umunyampuhwe :
yagiriye impuhwe umubyeyi wariraga,
amusubiza umwana we.
Alleluya.
IVANJILI
+ Luka (Lk 7, 11-17)
Muri icyo gihe, 11Yezu ajya mu mugi witwa Nayini. Abigishwa be n’abandi benshi baramukurikira. 12Ngo agere hafi y’irembo ry’umugi, ahura n’abahetse umurambo bajya guhamba umuhungu w’ikinege, nyina akaba yari umupfakazi; kandi abantu, benshi bo muri uwo mugi bari bamuherekeje. 13Nyagasani amubonye amugirira impuhwe ; aramubwira ati « Wirira. » 14Nuko yegera ikiriba agikoraho, abari bagihetse barahagarara. Aravuga ati « Wa musore we, ndabigutegetse haguruka !» 15Nuko uwari wapfuye areguka aricara, atangira kuvuga. Yezu amusubiza nyina. 16Bose ubwoba burabataha, basingiza Imana bavuga bati «Umuhanuzi ukomeye yadururutsemo, kandi Imana yasuye umuryango wayo. » 17Iyo nkuru isakara muri Yudeya yose, no mu gihugu cyose kiyikikije.

robotstxt: allowed

filter: keep


text:
Jenoside yagaragaje ko umuntu ari ikiremwa cy’igitangaza-Imiryango y’abarokotse Jenoside
Ngo uwabasha kwitarura akitegereza ubugome abantu bakoranye Jenoside, ubutwari n’ubwitange bya bamwe mu basore bakiri bato barwanye mu kuyihagarika, uko bake batinyutse guhisha abahigwagwa bagizwe abakwiye More...
Abacitse ku icumu rya jenoside nibatureke tuvuge ibyatubayeho-Dr. Dusingizemungu
Mu kiganiro Dr. Dusingizemungu Jean Pierre, umuyobozi wa Ibuka ku rwego rw’igihugu, yahaye abari bateraniye mu nzu mberabyombi y’Akarere ka Huye kuri uyu wa 12 Mata, yagaragaje ko abacitse ku More...
Rwanda | Kamonyi: Bifuza ikimenyetso cy urwibutso i Nyarubaka ngo ibyahabereye bitazibagirana
Abacitse ku icumu bo mu murenge wa Nyarubaka bifuza ko hashyirwa ikimenyetso cy’urwibutso ahiciwe abatutsi basaga igihumbi, harimo abana 76, kugirango amateka y’ibyahabereye atazibagirana. Icyobo More...
“N’ubwo twahemukiye ntitugomba kwitura inabi abaduhemukiye†– Kayirame Marie Solange
Kayirame Marie Solange, umuturage wo mu kagari ka Nyagatovu mu murenge wa Mukarange mu karere ka Kayonza, avuga ko nta mpamvu n’imwe yakagombye gutuma umuntu yitura undi inabi yamugiriye kuko abo bantu More...
Kayonza: Ikibazo cy abana bato boherezwa kuvoma muri Muhazi gikwiye guhagurukirwa
Guverineri w’intara y’uburasirazuba, Uwamariya Odette, arasaba abayobozi ku nzego zose guhagurukira ikibazo cy’abana bato boherezwa kuvoma amazi mu kiyaga cya Muhazi kiri muri iyo ntara kuko More...
Huye: umuganda wahujwe no kwizihiriza umunsi w abamugaye i Simbi
Igikorwa cy’umuganda cyo kuri uyu wa 25 Gashyantare, Akarere ka Huye kagikoreye mu Murenge wa Simbi aho abari bitabiriye umuganda bubakiye uwamugaye inzu banasiga bayisakaye. Abahagarariye abamugaye bo mu More...
Rwanda | Gisagara: Itorero ry abanyeshuri ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa 2011 bavuye mu itorero ryo ku rugerero baratangaza ko abana babo bavanyeyo imyitwarire myiza. Abo banyeshuri bashishikariye kumenya More...
Rwanda | GISAGARA: itorero ryo kurugerero ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa2011 bakaba baranavuye mu itorero ryo ku rugerero baratangaza ko ryatanze umusaruro mwiza kuko basigaye babona akamaro karyo More...
Nyabihu: Guca n’imirire mibi ni ikibazo kitaweho cyane
U Rwanda rufite gahunda yo guca ikibazo cy’imirire mibi hirya no hino mu duce turugize. Akarere ka Nyabihu kakaba katarasigaye inyuma muri iyo gahunda. Baha abana amata mu rwego rwo kubarinda imirire More...
Nyabihu: biyemeje kurandura imirire mibi burundu muri uyu mwaka wa 2012
Igikorwa cyo kurwanya imirire mibi cyatangiranye no guha abana amata Mu rwego rwo kurushaho kurwanya imirire mibi kugira ngo himakazwe ubuzima buzira umuze kandi bwiza ku baturage, mu karere ka Nyabihu More...


text:
jye mbona ntakibazo niba bakundana hakaba harabaye gutwita akaba ariwo muziro ubabuza gusezerana mu dini mushake ubundi buryo mukoresha mubane muzasezerana nyuma nkabagarukiramana kandi biba byiza pee!
bravo Clement
Muraho!
Ubwibone bw’umutima wawe bwaragushutse, weho utuye mu bisate by’urutare, ukaba mu buturo bwo hejuru cyane ukibwira mu mutima wawe uti ’ Ni nde wamanura akangeza hasi?’ Naho watumbagira hejuru nk’igisiga, icyari cyawe ukacyarika hagati y’inyenyeri, aho naho nzahakumanura ugwe hasi. Ni ko Uwiteka avuga.
Ababarenganya mubasabire umugisha, mubasabire ntimubavume. Mwishimane n’abishima, murirane n’abarira.
Kandi abwira uwamuraritse ati "Nurarika abantu ngo musangire ku manywa cg nijoro, ntukararike incuti zawe cg bene so, cg bene wanyu cg abaturanyi b’abatunzi, batazakurarika nawe bakakwitura. Ahubwo nurarika utumire abakene n’ibirema, n’abacumbagira n’impumyi, ni bwo uzahirwa kuko bo badafite ibyo bakwitura, ahubwo uziturwa abakiranutsi bazutse."
ABAHIREEee!!
ariko abanyarwanda mukunda amatiku we ngo nibihano by’Imana ubu se twese ko itaraturimbura turi intungane ra ahaaa nimwiturize niba banatwite batwite umwana ntibatwite icyaha kdi umwana n’umugisha kdi ntiyaremwe kubwimpanuka Imana iramuzi bravo bana bacu.
Ariko abanyarwanda n’imitima mibi mwayiretse? Aba bana b’Imana mubashakaho iki? Buri wese agira uko akora gahunda ze abona zimubereye ntabwo Agomba gukora izibereye undi uwo ariwe wese. Niba mwarabuze akazi cg ikindi mwakora ntimwafunga iyo minwa yanyu yuzuye ubumara. Mwagiye guhinga cg gucuruza mukava mu matiku yanyu y’amafuti. Ishyari gusa niryo rizabica. Imana ibakize Umutima w’urwango.
Ese ko muvuga Knowless na Clement nabi kandi njye mbona bafashe icyemezo cyiza! kubana akaramata gusezerana ni ibya babiri! naho abo ba pastor mubareke! mwijuru bazabazwa ibyabo! ubundi se usibye ubwirasi nabashaka kubarira utwabo ninde wabubakira urugo usibye bo babiri? mbere yo kunenga no kuvuga mujye mubanza gutekereza neza!
Ikintu bagomba gukora nukwemera ko batitwaye neza kandi ko igihe cyabo cyose bagikoresheje bishakira indamu z’isi n’ibyubahiro bidashimisha Imana . Nibamenye ko Imana ibahamagarira kwicara hasi bakihana bagahamagara umwe mu bakozi b’Imana akabasengera, bakabatizwa mw’zina rya Yesu, noneho bagasaba gusezerana imbere y’Imana n’abantu mu rusengero ruzemera kubakira. Mu badiventiste ntabwo ari kamara. Ikindi kandi bagarukirize aho niba impano yo kuriririmba bayifire koko nibaririmbire imana mukuri nta buryarya, nibwo bazaronka byinshi kurushaho.
Ikintu bagomba gukora nukwemera ko batitwaye neza kandi ko igihe cyabo cyose bagikoresheje bishakira indamu z’isi n’ibyubahiro bidashimisha Imana . Nibamenye ko Imana ibahamagarira kwicara hasi bakihana bagahamagara umwe mu bakozi b’Imana akabasengera, bakabatizwa mw’zina rya Yesu, noneho bagasaba gusezerana imbere y’Imana n’abantu mu rusengero ruzemera kubakira. Mu badiventiste ntabwo ari kamara. Ikindi kandi bagarukirize aho niba impano yo kuriririmba bayifire koko nibaririmbire imana mukuri nta buryarya, nibwo bazaronka byinshi kurushaho.
Ahubwo barebye Kure iki ni ukuvumwa nabantu kubera ubwirasi bwabo!!! Knowless yarirase cyane yibaza ko isi ariye? ngaho tegereza cg utange akantu babasezeranye!!! Gusa Imana iraguhanye kdi ikweretse ko byose bishoboka wakirasi we
Mwiriwe neza!
Nshimiye uwitwa "mum" message yatanze kandi ndamushyigikiye hamwe n’umuryango mushyashya! Karibu mu ruhando rw’abubatse. Imana isohoze ibyo yabavuzeho byose mbasabiye umugisha mu byo mutangiye, mbifurije kuzaba abanyeshuri beza (ku ruhande rumwe) mu buzima ndetse n’abarimu beza (ku rundi ruhande). Muragahorana ibyo murya, ibyo mutanga n’ibyo muraza!
Itorero rya Adventist rifite codes(beyond pillars) rigenderaho, nimba aribyo koko atwite ntibikwiye ko ashyingirwa yihangane afacing ingaruka kuko hashyingirwa abakobwa apana abakobwa
abo bana di banditswe muri APACE bibeshya ngo ntibagira aho babarizwa
Guyz nimujya mubyisi mujye mubijyamo ariko ntimugafate ibyimana ngomubishyire mubyisi iyo mana mubeshyera ajya gusambana yarihari cyagw yarayibajije kuko guterwa inda utarasezerana tubyita ubusambanyi kandi ninako bimeze imana rero nimuyivanemo ntago yashyeshya umuntu gukora ikibi
Ahubwo inama nziza gusezerana gipagani byobyararangiye izoningaruka zicyaha ariko mbasi knowless na clement nibasabe imbabazi!
Nibajye muri Catholique ku Kicukiro kwa Padiri Eric arahita abasezeranya. Ikibazo ni uko batize umubano bizabafata ukundi kwezi, kandi inda izaba ari imvutsi n’urugambo rw’abantu rugeretse.
Inama mbagira nibabanze babyare bazabe bimarriya bitonze.
nababyeyibabo ndabona ntabushishozi bwa gikiristo nubwo muvugako ari abizera bitorero none kuki bo bashatse ko abana babo basezerana bitanyuze munzira itorero rikoresha
Abo bageni nibakomeze bibanire, amategeko niyo y’ingenzi. Naho ubundi amadini yo ni menshi bazaba basezerana.
Erega nubundi ntahobyabaye ngumubyeyi yihakane inda ati "ntanda mfite" kandi atwite, ariya namahano niyoyaba ariyukwezi cyangwa icyumweru, gutinyuka kuyihakana wemyerwose nimbere yabanyamakuru kanduzineza kubesha urumubyeyi uyihetse buliya nubukunguzi, ahubwo nuwomwana wabo bazamusabimbabazi
Umva mubabwire mbarangire umupasiteri wifitiye akabazo abasezeranya bamwihere kukakashi.
Abantu kweli murancanga iyo abantu bibereye mubyishimo bibarya ahantu bagira ibyago mukabaha urwamenyo gusa
Ibyaba byose ntibiteze kuzabatanya Clement and Knowles Imana ibajye imbere
Abadui bibarye
narabivuze abo bana babanyarwanda bigize ibyigenge ngo bashaka gusezeranira muri hotel. mbega mbega knwoless we icyo warutegereje nicyo rwose ubuse Kwaruko Imana ikora ibyayo muriki cyatuma itorero ry’Imana rivumwa kubwanyu?isomo ndakuka niri ngo"maze ibwirumuntu iti"kubaha uwiteka nibwo bwenge kd kuva mubyaha niko kujijuka"irindi riy"uwibwira ko ahagaze yirinde atagwa"gusa birababaje niba bashaka kuba aba kristo nyabo nibabanze babyare uwo bihutiye kubyraara bitemewe nyuma bihane basubire mumazi nuko babone gukorerwa iyo mihango bifuza.cg barye koco.
Ariko abanyarwanda mwaretse amatiku,ko ari uburenganzira bwe,murimwese ninde wabwiwe ko I mana yamuhanye,nuburenganzira bwabo ,ahubwo imana ibubakire,kumusaraba niho dukura urwandiko rwijuru atari urwitorero.Imana yo yabahuje yarabubakiye, nimureke kwanduranya.
Wowe Kiza. Niyo Waba Uri Iki Cyabo Wabanza Ugatekereza Ko Ari Igihano Cy’ Imana Kubera Ubwiyemezi Bwabo. Na Yesu Ubwe Igihe Zakayo Yuriraga Igiti Ngo Amurebe Ntiyigeze Ategeka Ko Bamumanuza Imijugujugu. Igihe Abana Bashakaga Kumureba Yaravuze Ngo Ni Mureke Abana Bansange. Ariko Bano Wagirango Bari Mu Isi Baremye. Ese Buriya Ni Ibitangaza Mu Rwanda Kurusha H.E Usura Abaturage, Akava Mu Modoka Nyabugogo Nahandi Akagendesha Amaguru Agasuhuza Abaturage Ntawe Avanguye None Abandi Ngo Bashyizeho Bouncer Ngo Hatagira Ubegera. Bareke Gusuzugura Abanyarwanda. Bazage Gutura Ku Ijwi Aho Kubageraho Bizaturushya Ubwo Badashaka Ko Tubabona
Ariko se bariya ko atari abakristu bitorero ry’abadventiste babasezeranya muruhe rwego? nibashake twa tudini twa ntakigenda twabantu bikorera babasezeranye babahe cash,Ibaze ngo gusezeranira muri Hotel umva ubuyobe?hotel se nurusengero Thx Mbyisi bakatire
Ariko se bariya ko atari abakristu bitorero ry’abadventiste babasezeranya muruhe rwego? nibashake twa tudini twa ntakigenda twabantu bikorera babasezeranye babahe cash,Ibaze ngo gusezeranira muri Hotel umva ubuyobe?hotel se nurusengero Thx Mbyisi bakatire
bakoze amakosa n’Imana ibababarire bitazabaviramo umuvumo witeka
bakoze amakosa n’Imana ibababarire bitazabaviramo umuvumo witeka
Iri shengero si rimw ryagenew bos nibihangan,Imana si aya kajagari ni iy’urutonde,imikorer yab ntabw ihuy nivy bakora hakuririmbir Imana bahisemw ivy’isi turakej Abayobozi b’itorero ku nging bafash,ubundi abant babony ingen ibiror vy’ubukw mu badiventist b’umusi w’indw bifuz ko bokoreray ubukw bakibagir bisab urutond.
mwe mubasebya muzamwabwa bazasezerana kandi Imana iazabaha imigisha mwe muzurira ibiti babakubite ese ubundi mubabazwa niki nuko mutagiye kurya ibyabo muzage kurira ibiti babibasangishemo murababaje gusebya abana bakeye gutya muzamwarwa arimwe .
Ndababwiza ukuri niba hari itorero rikurikirana abizera baryo,abadive ni aba mbere. Ntushobora kubiyitirira ngo bikunde! Ikindi nta mu pastor w’umudive wakwemerera kugusezeranyiriza ahatari mu rusengero,kandi nanone kubasezerenya babereka iteraniro ryose nibura inshuro 3 mbere y’ubukwe kdi ntibakwerekana utari umukirisitu wabo. Uyu papa wa Clement ibi byose ntiyari abizi? Bihangane babuze ubagira inama ntabwo abadive ari bwa budini ugenda uyu munsi bakagusezeranya n’iyo waba utari umukirisitu wabo.
EREGA BURIYA HARI IBINTU ABANTU BAKORA BAKIBWIRAKO ARI BYIZA UBUNDI MUMUCO NYARWANDA TUZIKO UBUKWE BUDAHEZA UMWANA CG NGO BUBURE ABAVUMBA UZI GUSHIRA UBURINZI NGO HATAGIRA UWINJIRA AREBA ABAGENI WABERA WARI WABIBONA NI IMIVUMO YABANTU BIKURURIYE RWOSE NI BIHANE BASABE IMBABAZI ZIBYO BAKOZE KUKO NI INGARUKA YICYAHA RWOSE CYO BIKOZE MUMBABARIRE SINDUMUCAMANZA
Ampayinkawe !!!!! bazakora ubukwe bwa Gipagani rero .... Harahagazwe!


text:
Kamonyi: Abacukuzi ba mine na kariyeri bibukijwe kirazira mu kazi kabo
Kwirinda gukorera mu kajagari, kwita ku mutekano w’abakozi babo, kugira isuku aho bakorera, kwibutsa abikorera ko kizira gukoresha abana, ni byo Ubuyobozi bw’Akarere bwasabye abacukuzi ba mine na kariyeri mu nama yabahuje kuri uyu wa kane tariki ya 28 Gashyantare 2013, ikaba yabereye mu cyumba cy’inama cy’Akarere ka Kamonyi.
Madamu Uwineza Claudine Umuyobozi w’Akarere Wungirije ushinzwe ubukungu imari n’iterambere, yibukije ko imikorere inoze ariwo musingi w’iterambere haba ku bikorera ndetse (...)
Kwirinda gukorera mu kajagari, kwita ku mutekano w’abakozi babo, kugira isuku aho bakorera, kwibutsa abikorera ko kizira gukoresha abana, ni byo Ubuyobozi bw’Akarere bwasabye abacukuzi ba mine na kariyeri mu nama yabahuje kuri uyu wa kane tariki ya 28 Gashyantare 2013, ikaba yabereye mu cyumba cy’inama cy’Akarere ka Kamonyi.
Madamu Uwineza Claudine Umuyobozi w’Akarere Wungirije ushinzwe ubukungu imari n’iterambere, yibukije ko imikorere inoze ariwo musingi w’iterambere haba ku bikorera ndetse n’igihugu muri rusange. Uyu muyobozi yasobanuye ko kwibutsa aba bacukuzi ibirebana n’imyitwarire mu kazi kabo bigamije kubafasha kubahiriza amabwiriza n’amategeko arebana n’ubucukuzi no kungurana ibitekerezo ku cyateza imbere ubucukuzi mu Karere.
Uwineza yasabye aba bacukuzi b’amabuye y’agaciro kurushaho kumva ko nubwo baba bagamije inyungu batagomba kubangamira ubuzima bw’abo bakoresha, bityo yongera kubasaba kujya buri gihe bashyira abakozi babo mu bwishingizi, kandi bakagira ibikoresho byabugenewe mbere yo gutangira ibikorwa byabo by’ubucukuzi.
Ku ruhande rw’aba bacukuzi, Musabyimana Viateur ukuriye Kompanyi “ESTRA Limited” ikorera mu Murenge wa Rugalika yijeje Ubuyobozi bw’Akarere ko bazakomeza guharanira imikorere myiza kandi bakirinda icyo aricyo cyose cyakurura akajagari mu bikorwa byabo.
Uyu rwiyemezamirimo asanga gukurikiza inama bagiriwe n’ubuyobozi bizabafasha mu kugira ubucukuzi bwunguka ndetse bikazorohereza Akarere mu kwinjiza imisoro n’amahoro yo soko y’iterambere ry’igihugu.
Iyi nama yo kuri uyu wa kane yari yitabiriwe n’abacukuzi ku giti cyabo, amakoperative ndetse na kompanyi z’ubucukuzi bwa mine na kariyeri zose zikorera mu Mirenge itandukanye mu Karere ka Kamonyi ikungahaye ku mabuye y’agaciro na kariyeri.
Faustin Ntakirutimana Ushinzwe Itangazamakuru mu Karere ka Kamonyi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Dr Muyumbo Thomas uzwi ku izina ry’ubuhanzi rya Tom Close arifuza ko Imana yakomeza kumurindira umuryango, ikawurinda ibyago n’andi makuba.
Ibi Tom yabitangaje ku munsi w’ejo abinyujije ku rukuta rwe rwa Instagram nyuma yo gushyira kuri uru rubuga amafoto y’abagize umuryango we bari mu rusengero basenga.
- Umugore wa Tom Close n’umwana wabo w’imfura
Nkuko bigaragara muri aya mafoto Tom Close yashyize ku rukuta rwe rwa Instagram, abagize umuryango we aribo Maman Ella, Ella na Elan bari barimo gusenga.
Abafana ba Tom Close bishimiye cyane ibikorwa by’indashyikirwa bikomeje kuranga uyu muryango we ndetse n’urukundo rutajegajega bafitanye.
Umuhanzi Tom Close we ashyira aya mafoto ku rukuta rwe rwa Instagram yayaherekesheje .
amagambo agira ati: “Mana rinda umuryango wange @tricia_tclose @ella_tclose @elan_tclose”.
- Umugore wa Tom Close n’abana be babiri
Birumvikana ko yararimo asaba Imana ngo ikomeze kumurindira uyu muryango mwiza yamuhaye.
Nkindi Alpha
Ibitekerezo
imana ikomeze kubarinda kandi turikumwe . Kanda hano umusubize
najye nifatanyije namwe kndi ndabakunda. Kanda hano umusubize
nange mbifurije umugisha imana ikomeze kubarinda. Kanda hano umusubize
Byiza cyane kwiragiza Imana no gusengera abawe . Naho aba bayehova kwanza bajye bamenya kwandika msg ngufi ubu burondogozi bwabo ntibudufasha. Abakeneye inyigisho zabo bazi aho basengera utahazi azahabaze ariko bagabanye gambologie ku mbuga. Ntumubona ko muvuga abantu ntibabasubize? Kuki mukomeza? Muhindure uburyo Kanda hano umusubize
Ndasubiza abitwa A na Daniel.Aho kurakara,musome neza imirongo ya Bible KAMANA yabahaye munsi hano.Imana ifite izina bwite,kimwe n'uko umwana wayo afite izina bwite,YESU.Ntabwo Uhoraho cyangwa Uwiteka ari amazina bwite.Ni Titles. Ikindi kandi,Bible ikoresha amazina bwite y'Igiheburayo,ntabwo ikoresha amazina bwite y'ikinyarwanda.Urugero,YESU,YEHOVA,YOHANA,YOZEFU,MATAYO,etc...ni Igiheburayo.Ntabwo imana yali kwiha izina bwite ry'ikinyarwanda,Uhoraho,Nyagasani,Uwiteka,etc...Niba ubishaka,uzashake Bible z'umwimerere za kera kandi zirahali.Uzasanga izina bwite ry'imana ari Yehova,inshuro zirenga 7 000 muli Bibles z'umwimerere ya kera,mbere ya Traduction.Mumenye kandi ko buli gihe YESU yigishaga ko SE (his father) amuruta (Yohana 14:28).Kuki mudashaka kwemera ko YESU ari UMUGARAGU w'imana kandi byanditse muli Bibles zanyu ??? (Ibyakozwe 3:13).Ubutatu musenga,mujye mumenya ko bwaje muli 325 nyuma ya YESU,buzanywe na CONCILE DE NICEE.Ubu ni muli TURKEY.Ni ubuhimbano kuko nta hantu na hamwe Bible ivuga ko imana ari ubutatu.Aho gupfa kwemera ibyo Padiri cyangwa Pastor babigisha,mujye muge mugenzura niba bihuye na Bible. Ikibazo nyamukuru nuko mwanga kwiga Bible.Ni IKOSA rikomeye cyane.Ntacyo bimaze gutunga Bible mu nzu utazi ibirimo.Niba mbeshya,gerageza umpe ahantu na hamwe muli Bible handitse ko imana ari ubutatu.Ijambo ubutatu ryahimbwe n'umuntu witwaga TERTULLIEN.Ntabwo ari Bible irivuga.Ni ikinyoma. Kanda hano umusubize
Arikp buriya Kamana aba yigisha uduki? Ntiduteze kuba abayehova mn ibyo jya ubijyana mu materaniro munzu z'ubwami Kanda hano umusubize
Burya umuryango mwiza ni Ijuru rito, kandi mubuzima uburiye umunezero mu muryango we ntahandi ashobora kuwubonera, Imana rero ibafashe ibarinde kdi kuba hafi yayo nibyo bizabarinda, mukomeze kubana n'Imana kdi mugire umwete wo kujya munzu yitiriwe izina ryayo, uru ni urugero rwiza uyu muhanzi aba atwereka. Kanda hano umusubize
Imana ibarindire umuryango nk'uko namwe mubyifuje. Kandi ikomeze kubagwiriza umubano urambye. Kanda hano umusubize
Imana ikurindire uuryango nk'uko namwe mubyifuje. Kandi ikomeze kubagwiriza umubano urambye. Kanda hano umusubize
Nibyiza ko TOM asenga imana.Gusa tujye tumenya ko imana itumva abantu bose basenga.Urugero,nkuko tubisoma muli Yohana 9:31,ntabwo imana yumva amasengesho y'abanyabyaha banga kwihana (abajura,abasambanyi,abicanyi,etc...).Muli Matayo 15:9,havuga ko imana itumva amasengesho y'amadini yigisha ibintu bidahuye na Bible. Urugero,amadini menshi asenga imana 3:Imana data,imana mwana n'imana mwuka wera. Babyita ubutatu.Nyamara Bible nta hantu na hamwe yigisha ko imana ari ubutatu.Ndagusabye,jya muli Google,wandike ijambo "origin of trinity".Urasanga UBUTATU bwarahimbwe muli 325 nyuma ya YESU.Nta na rimwe Abigishwa ba YESU bigishaga ko imana ari ubutatu.Ahubwo bigishaga ko YESU ari Umugaragu w'imana (Ibyakozwe 3:13),bakigisha ko YESU ari ikiremwa cya mbere cy'imana (the first born of all creatures),nkuko tubisoma muli Abakolosayi 1:15.YESU ubwe yigishaga ko imana imuruta (Yohana 14:28).YESU kandi yadusabye gusenga SE wenyine gusa (Matayo 4:10).Abantu bose basengera mu madini yigisha ibinyoma,ntabwo imana yumva amasengesho yabo.Ikintu TOM akwiye gukora mbere yo gusenga,nukugenzura niba aho asengera nabo badasenga imana 3:data,mwana na mwuka wera.Imana dusenga ishobora byose ni imwe gusa.Yitwa Yehova nkuko umwana wayo yitwa YESU mu Giheburayo. Kanda hano umusubize
Ubwo c wowe ibyobyose uvuze ntibifite igibe byashyiriweho kd bikemerwa kuki wakwifata ugapfobya imyemerere yabandi ngo Imana ntibumva ubwo c uzibigihe bamaze basenga ndetse nimpamvu itumye bakibikora? Ahubwo nawe ibyo wigishijwe wabinize bunguri ntanogucagura Kanda hano umusubize
wita ko ujijutse mu byimana, nyamara ntaho uragera. hari umwuka w'Imana/Roho Mutagagatifu utaraguhishurira. Abantu mutinda ku izina ry'umuntu cg ikintu aho kwita ku cyo rivuga cg risobanura cyangwa uwo rihagarariye. Uvuze Yehova, undi akvuga Imana , undi Nyagasani, undi uhoraho ariko bose bakaba bahuje inymvu ari Ushobora byos bavuga, ikibazo ni Ikihe. Si icyo ntindaho. Yezu Christu murwanya ntimuzamunesha, yasata yaramuhangaye rananirwa nkanswe mwe abantu. Ubumana bwa Kristu ntawe abubarana nawe, nushaka uziyahure, tuzamurirmba , tumwamamaze, tumuvuge,.... Tuvuga Imana nk'umuremyi Tukavuga Imana mwana nk'umukiza/umucunguz/Imana yaje muri twe Tukavuga Imana Roho Mutagatifu nk'umuhoza kandi ihora muri twe si ukuvuga ko hari Imana eshatu nkuko ubivuga , ahubwo ni uburyo Imana yigaragarijemo muntu. Nawe urabizi ko ntawe ushobora kubona Imana, iyo itigira umuntu kubera umugambi yari umufiteho wo kumukirisha amaraso amenekeye ku giti cy'umusaraba cg ingiga y'igiti nkuko mubyita hari kuba icyuha mukumvisha muntu urukundo rw'Imana. Saba Roho Mutagatifu aguhishurire, niba atari ibyo, uzapfa utabyumvise kandi ntibizabuza Yezu Kristu na Roho Mutagatifu kuba Imana. Umwuka wera muvuga niba mu mwera ntacyo abamariye kubera ko mutamusaba guhishurarwa no gusobanukirwa. Abasenga bose Imana irabumva, ahubwo bose ntibasubizwa. Ibaye itabumva ntiyamenya amahomvu birirwa bavuga, ntiyamenya imigambi mibi birirwa bacura, ntiyamenya amafuti birirwa bakora. Abrahamu yari atuye mu gihugu cy'abapagani, nyamara Imana yaramwishimiraga. gutura hagati y'abanyabya ntibivuga kuba cg kuvuga nkabo. Kanda hano umusubize
Dear Dr Tom, Imana ibahe umugisha ukurindire family. Kanda hano umusubize
Kwiragiza Imana ni kimwe mu biranga umuryango mwiza. Imana ibishimire!! Kanda hano umusubize
Imana ibarinde Kanda hano umusubize
Great!Imana ikomeze ibande kandi mukomeze munayubahe mubyo mukora byose.mbifurije ibyiza byose biva ku mana.i love your family Kanda hano umusubize


text:
Nyamasheke: Kuba yari umuganga byagize uruhare mu kurokoka kwe
Mukarugomwa Christine wakoraga ku bitaro bya Kibogora mbere ya jenoside yakorewe abatutsi muri mata 1994 n’ubu akaba ariho agikora ngo kuba yari umuganga ni kimwe mu byatumye arokoka jenoside kuko byamukijije kenshi, nk’uko byagaragaye mu buhamya bwe yatanze mu muhango wo kwibuka abakozi bakoraga mu bitaro bya kibogora ndetse n’ibigo nderabuzima bikorana nabyo bazize jenoside yakorewe abatutsi muri 1994 wabaye kuri uyu wa gatanu tariki ya 11/05/2012.
Mukarugomwa yavuze ko hari ku cyumweru ubwo yajyaga ku kazi mu masaha ya nyuma ya saa sita hanyuma igitero kikaza gusenya aho babaga we n’abandi bakobwa bakanica umwe muribo. Yavuze ko iryo joro yaraye ku kazi akaza gusohoka yitwaje amafishi y’abarwayi ariko yagera aho ahungiye agasanga naho inzu bayigose agafata amafishe ye agasubira mu bitaro ariko aca mu bitero by’abantu.
Uyu mukobwa wakoraga mu cyumba ababyeyi babyariramo yongeyeho ko hari igihe igitero cyari kimufashe hanyuma abagore bacuruzaga injanga muri santere ya Tyazo bakamusabira imbabazi ngo kuko yari yarababyaje ubwo bamusangaga ku bitaro.
Si iyo nshuro gusa kandi kuko ngo hari undi mupolisi wigeze kumufata ashaka kumwica ariko ku bw’ Imana umugore w’uwo mupolisi amusabira imbabazi kuko nawe yari yaramubyaje.
Uyu mukobwa yavuze ko yamaze imyaka 10 yose afite ibikomere ku mutima yabanaga wenyine ngo kuko iyo yabaga ari kumwe n’abandi yabihishaga kandi n’akazi ke akagakora neza. Yaje kwandika igitabo yise “J’ai vue Dieu†gikubiyemo ubuhamya bwe ngo kuko yasanze ibyamugeragaho byose byari mu gushaka kw’ Imana.
Mukarugomwa yashimiye abantu bose bagize uruhare mu kurokoka kwe baba abamubanye mu rugo ndetse n’abamufashije kwambuka agana ku kirwa cy’ijwi aho yaje kuva yerekeza I Bukavu muri repubulika iharanira demokarasi ya kongo.
Uyu Mukarugomwa nyuma ya jenoside yaje gukomeza anarangiza amashuri ye yisumbuye, ubu akaba yiga mu mwaka wa gatatu mu ishuri ry’abaforo ry’igitwe byose ku nkunga y’ibitaro bya Kibogora, akaba nakora muri ibyo bitaro.


text:
NEGATIVE POWER OF LOVE PART 11
ndagifata mpita nijomba munda ngira ngo nirangize gusa ntumbaze ibyakurikiyeho kuko njye nakangutse ndi kwamuganga ndetse polisi zindi hejuru zifite na yabaruwa…
part 11
tukiraho mbona umupolisi aje yiruka ahita akubita amasari,birumvikana ubwo umupolisi waraho yari mukuru, ngiye kumva numva ahise avuga ati: afande! Uwishe wa mukozi yamenyekanye! Nahise ngira ubwoba ntangira kwibwira ko bamvumbuye, mpita neguka ndeba uwo mupolisi mu maso mbona ntacyo avuze, bikomeza kunshanga, hashize akanya numva afande aramubajije ati: eee! Nonese mwamenye ko arinde wishe uriya mukozi!? Umupolisi: afande! Twafashe umusore wogeje ya kamyo mbere yuko igonga umuntu, ubwo ndumva nawe yaba ari muri gahunda!
Afande: apuuuuh! Ubwo se koza ikamyo urumva aricyo kizibiti, puuh! Mva mumaso! Ubwo njye umutima wari wahagaze ariko nza kwiruhutsa nti: ahwiiiih! Imana irebera imbwa nihumbya koko!
Gusa afande nawe byasaga nkaho yatangiye kunkeka, ahita ambaza ati: ese ubundi wowe, kuki wasomye iyi baruwa ugashaka kwiyahura ,byagenze bite!? Nanjye nti: nyakubahwa wose afande!, njye umenye uburyo nkunda uriya mukobwa Gloria, wahita wumva impamv nashatse kwiyahura!
Afande: hhhum! Nonese ko mbona ibyanditse muriyi baruwa,bisa nkaho uwo mwarwaniraga umukobwa yahsakaga kumuguharira, ibi nibyo byatumye wiyahura! Njye: eeh! Nyine bitewe nuko Gloria ntarinzi ko afite undi mukunzi , mubyukuri njye nasomye iyo baruwa nshika intege kuko nubundi numvaga asa nkaho njye atankunda kuko nundi wese yaza yari kumutereta akemera kandi njye nkaba ntashobora kubaho ntamufite!
Afande yumvise ubusobanuro bwanjye yitonze ahita yigendera nsigara niruhutsa gusa ubwoba ntibwaburaga kuko numvaga aho buzakera bazamfata. Nakomeje kurwarira muribyo bitaro, Gloria ariwe unyitaho ndeste igihe kiza kugera ndakira.
Umunsi bansezereye,Gloria ntiyarahari ,njye nahise ntaha nditunganya mpita njya kureba Gloria ,mpageze nsanga arimo kurira mpita mubaza nti: yoooh! Nonese kandi byagenze bite shr!
GLORIA:niko kabe kuberiki wasomye ibaruwa yanjye kandi ntaburenganzira wahawe?
NJYE:ooh Gloria mukunzi rwose unyihanganire, gusa nagize amatsiko kuko mbanumva ntamuntu wakuntwara kandi rwose ubyihanganire.
GLORIA:ariko se ubundi sinakubwiye ko mfite undi mukunzi, ese ubundi wanyanze utandeba, none ubonye maze kwikundanira na claude utangiye kungarukira!s
NJYE:uuuuuh sha ihorere sinzi shitani yari yanteye,gusa naje gushyira ubwenge kugihe nsanga ntawe ukundutira,none ubu niyo mpamvu nje nsaba imbabazi ngo ndebe ko wakongera kunyizera.ese ubundi wowe umaze iminsi uba hanze, ntiwamenya amakuru ya claude!?
Nkivuga gutyo mbona Gloria ararize cyane, mbona agahinda karamwishe ahita avuga ati: ntihashize iminsi se bamufatiye inyagatare!njye kugeza nubu sindiyumvisha ko j.claude arumugizi wanabi sha kabe! Njye: yoooh! Sha nanjye uko uriya musore muzi, nabonaga atabikora,gusa ntawamenya wasanga yarabikoze dore ko n’amafaranga yabuze wasanga yarashakaga kumwambura! Gusa rwose Gloria unyumve neza, ndasaba imbabazi n’umutima wanjye wose!
GLORIA:ooh sha humura rwose nanjye ndakubabariye,kandi ndagukunda cyane,ndetse nabonye nakazi muri baraserie njye numukobwa winshuti yanjye witwa grace. Ntaragira ikindi mvuga mbona telephone irahamagaye ivuga ko kuri polisi banshaka ko jean claude arimo kuntangaho umuhamya.
umutima wakubise rimwe mpita nsohoka ntasezeye no kuri Gloria,ngeze hirya gato mba mpuye na grace, wamukobwa wangiriye neza inyanza arinawe niciye musaza we,twarasuhujanyije, tutaravuga byinshi aba arambwiye ati:” ndagukunda” nahise nikanganga mpita mubaza nti: hhum! Ese ibyuvuga ni ukuru grace we!? Nawe ati: rwose pe! Nanjye nti: nonese urabona byashoboka bite kandi ukora inyanza!?
Grace: hoyaa! Ntago ngikorayo nahavuye kera ndetse ntanubwo nzasubira inyanza bibaho, ubu ngiye kwibera umunyagisenyi! Kuko nabonye n’akazi muri brasserie! nahise menya ko ari inshuti ya Gloria ariko ndeba ineza yangiriye,ukuntu namuhemukiye,ndetse nukuntu ari mwiza bituma kumuhakanira binanira ndamubwira nti:”nanjye ndagukunda” ntibyatinze rero namubwiye ko tuzabonana muha nakanimero yambonaho, kuko narihutaga,nageze kuri polisi nihakana jean claude byimazeyo ndetse mvuga ko tutigeze tumenyana,gusa yambwiye ijambo rimwe gusa ati:”kabera urakoze,gusa nkagira amahirwe nkabonana na Gloria nzakuvamo ibyawe byose nzabimubwira”nagize ubwoba bwinshi kuko claude yari azi amabanga yanjye yose.
Nyuma naratashye njya murugo ndaryama bukeye nibwo Gloria yahamagaye ati :”hallo sherie,sara twasezeranye ko ejo tuzazana abakunzi bacu tugahurira hamwe tugasangira uko turi bane ndetse tukarushaho kumenyana nkinshuti,”nanjye nti ntakibazo rwose.nkimara gushyira telephone hasi mbona na sara ahamagaye kuyindi numero kuko sinagombaga kubaha nimero imwe.nawe kandi ansaba ko tuzajya guhura na Gloria hamwe numukunzi we.naravuze mumutima nti:”kabera narigenje noneho sinzi ko aha ho mpacika.”gusa nawe narabimwemereye………………………
ESE TWAJE GUHURA?….
ESE KO BOSE ARINJYE SHERIE WABO BIRAGENDA BITE?…..
NTUCIKWE PART XII LOADING…….


text:
Tega amatwi:
Gahunda ya Leta y'Inkotanyi yo kugira Abatutsi abavictimes no guhatira Abahutu gusaba imbabazi iracyavugisha menshi.
Ku tariki ya 10/08/2013, mu mwanya wagenewe Urubuga Rwa Twese, Radiyo Ijwi Rya Rubanda yahaye ijambo Bwana Abadallah Akishuli, imuha umwanya uhagije wo kwibwira abanyarwanda no gusobanura ibikubiye mu nyandiko ye aherutse gutangaza yitwa
Akishuli ati: “Sinzicuza icyaha ntakoze kandi sinifuza n’uzicuza mu izina ryanjye”.
Mushobora gutega amatwi ibyavugiwe muri icyo kiganiro byose. Kubera ko byamaze igihe kirekire, muri iyi nyandiko turabibagezaho mu byiciro 2.
Mushobora kujya ku urubuga rw'Ijwi Rya Rubanda mukatubwira icyo mutekereza ku bitekerezo byatanzwe muri icyo kiganiro.


text:
Iri ni ijambo ryagarutsweho n'umuyobozi w'Akarere ka Nyamagabe Kuri uyu wa 11/10/2017 ubwo yifatanyije n'abaturage kwizihiza umunsi mpuzamahanga w'umugore wo mu cyaro n'uw'umwana w'umukobwa.
Mu Mirenge yose igize Akarere ka Nyamagabe habaye ibirori byo kwizihiza umunsi mpuzamahanga w'umugore wo mu cyaro n'umwana w'umukobwa. Ku rwego rw'Akarere uyu munsi wizihirijwe mu Murenge wa Mbazi. Abafashe ijambo bose bagarutse ku ruhare rw'umugore mu iterambere ry'umuryango. Umuhuzabikorwa w'inama y'Igihugu y'abagore mu Karere ka Nyamagabe Madamu Nyirantagorama M. Therese yashimiye ba Mutima w'urugo uruhare rwabo mu iterambere ry'Igihugu anabasaba guharanira kugira umuryango mwiza.
Umuyobozi w'Akarere wungirije ushinzwe imibereho myiza y'abaturage witabiriye ibi birori mu Murenge wa Kaduha ,Akagari ka Kavumu , umudugudu wa Gitega Madamu Mujawayezu Prisca yakanguriye ababyeyi kwita ku muryango kuko ari wo ruhongore. Aha yagize ati" twite ku miryango yacu kuko ari yo ruhongore, duhe abana bacu uburere bukwiye tubiteho bakiri bato bityo bazakure bafite indangagaciro nyazo".
Umushyitsi mukuru muri ibi birori yari Bwana Mugisha Philbert Umuyobozi w'Akarere ka Nyamagabe wishimiye ibyakozwe n'abagore mu mihigo asaba kongera ubukungu bw'umuryango. Yagize ati"Abagore turabakangurira guca amakimbirane akiri mu miryango imwe n'imwe, kwimakaza umuco w'isuku no gukora cyane buri wese aharanira kuba imparirwamihigo bityo ubukungu bw'umuryango bukiyongera.
Muri ibi birori kandi hahembwe umugore witeje imbere witwa Mukagakunde Colette impamyabushobozi y'ishimwe na sheki y'amafaranga ibihumbi Magana abiri( 200,000 frw). Hashimwe kandi n'umuryango wa NDAYISHIMYE Fabien na NIYOYITA M. Louise wavuye mu makimbirane ukaba ubanye neza .
Inkuru ya IRAKARAMA Gabriel
Umukozi ushinzwe Urubyiruko, Umuco na Siporo mu Karere.


text:
Gufasha no kurera imfubyi muri Islam
Islam ni idini y'impuhwe n'imbabazi nk'uko bigaragara henshi cyane muri Qor'ani Ntagatifu, ndetse no mu mvugo z'Intumwa y'Imana Muhamadi (Imana imuhe amahoro n'imigisha), aho dusanga imirongo myinshi idutegeka gufasha no gukunda imfubyi, abakene, abatindi n'abandi batishoboye.
Na none Islam igaragaza ko ari inshingano ya buri wese kugira icyo atekereza no kugira uruhare mu gukemura ibibazo by'imfubyi, kandi akanamenya ko umwana kuba ari imfubyi, ntibisobanuye ko Imana yashatse ko yicwa n'inzara, ntiyige, ntiyambare, ahubwo ni inshingano z'abasigaye cyane cyane uhereye ku muryango we wa hafi, inshuti z'ababyeyi be, abaturanyi n'abandi bose kumukemurira ibyo bibazo byose, kugira ngo ubuzima bwe bubashe kugenda neza, bityo bikaba kuri buri wese kugira umutima utabara, imfubyi zigafashwa.
Imfubyi zidukeneyeho byinshi, amagambo meza yo kuzirema umutima, kuzisekera, kuzifasha mu bindi bibazo bigaragara, nitubigenza dutyo, natwe Imana izaha abana bacu abazabafasha mu bibazo igihe twaba tubasize ari imfubyi, ibyo Imana ibivuga mu magambo akurikira:
"Babandi bafite impungenge zo kuzasiga abana babo ari abanyantege nke, ari imfubyi badafite ababarera niba bashaka ko Imana izabaha ababarera, bakabatera inkunga, nabo bazatinye Imana kandi bazajye babwira imfubyi z'abandi imvugo nziza"
Qor'ani 4:9
Uyu murongo uratwereka ko iyo ugiriye neza imfubyi, ukayifasha, uba uteganyirije ndetse ushinganye abana bawe mu gihe Imana yagutwaye ukabasiga, izabaha ababafasha.


text:
Kamonyi: Abaturage bibukijwe ko gukora umuganda ari itegeko ku muntu wese ukuze kandi ufite imbaraga
Mu muganda usoza ukwezi kwa Gashyantare 2014, abayobozi bibukije abaturage ko buri wese ufite kuva ku myaka 18 kugeza kuri 65 kandi ufite ubuzima bwiza, afite inshingano zo gukora umuganda, nta gutuma abakozi cyangwa More...
Nyabihu: abaturage beretswe ubwoko 2 bwa Grenade kugira ngo bazimenye, nibazibona bajye batanga amakuru ku babishizwe
Akarere ka Nyabihu ni akarere kagaragayemo intwaro nyinshi za Gisirikare zagiye zerekanwa n’abaturage ugereranije n’utundi mu ntara y’Iburengerazuba, nk’uko Gouverneur w’Intara More...
Rwanda : “Umuturage udashaka ko batunyuzamo amaso azatange umusanzu mu kigega cyo kwihesha agaciro†– Mutesi Anitha
Umuyobozi w’akarere ka Kayonza wungirije ushinzwe imibereho myiza y’abaturage, Mutesi Anitha, arasaba abaturage bo mu murenge wa Rukara kuzagira ubutwari bwo gutanga umusanzu mu kigega cyo kwihesha More...
Rwanda | Nyamasheke: Mu cyumweru gitaha hazatangizwa agaciro development fund ku mugaragaro.
Ku wa kane w’icyumweru gitaha, tariki ya 30/08/2012, mu karere ka Nyamasheke hazatangizwa ku mugaragaro igikorwa cyo gutanga umusanzu uzashyirwa mu kigega cyiswe “agaciro development fundâ€, kigamije More...
Rwanda | Nyamasheke: Abaturagebarasabwakuvugishaukuri mu ibarura.
Nyumay’umugandarusangengarukakweziwabayekuriuyuwa 29/07/2012, abaturageb’umurengewaBushenge mu karerekaNyamashekebasabwekuzavugishaukuri mu gihebazababasubizaibibazobazabazwan’abakaranib’ibarurarizaba More...
Rwanda | Huye: Abaturage barakangurirwa gutura mu midugudu, guhuza ubutaka no kwitabira mituweri
Kuva ku itariki ya 18 kugeza kuya 20 Nyakanga, abayobozi b’Akarere ka Huye begereye abayobozi n’abavuga rikijyana bo mu Mirenge yose yo muri aka karere babasaba gukangurira abaturage kwitabira gutura More...
Rwanda | Kirehe: bongeye gushyiraho itariki yo kwishyuza ifumbire
Mu rwego rwo kwitegura isabukuru y’imyaka 25 umuryango FPR inkotanyi umaze, kuri uyu wa 18 Nyakanga 2012, zimwe mu ntumwa za rubanda zagiriye uruzinduko mu karere ka Kirehe baganira n’abayobozi b’inzego More...


text:
Gahunda z’ ibitaramo bihera ku mugoroba bigakesha iyi restaurant yabatangiriye ubwo twinjiraga mu minsi mikuru ntiyari amareshyamugeni kuko ikomeje mu rwego rwo gushimisha abayigana bose.
Gahunda z’ ibitaramo bihera ku mugoroba bigakesha iyi restaurant yabatangiriye ubwo twinjiraga mu minsi mikuru ntiyari amareshyamugeni kuko ikomeje mu rwego rwo gushimisha abayigana bose.
Fantastic ubu nta muntu ukiyoboza aho yakwidagadurira iyo week end yegereje kuko bizwi ko Fantastic yiteguye byose zaba ingoma, band yayo n’ aba DJ b’ abahanga bahatwika ikirori kigashya bayobowe na DJ Bissosso ubu ukorera ibitaramo muri Fantastic.
Ibi ni bimwe mu bikoresho Fantastic yabazaniye ngo ikirori gishye neza
Fantastic kandi ntirareka kubategurira amafunguro yose mwifuza haba ku manywa na nijoro kuri buffet y’ akataraboneka kandi ku biciro biciriritse utapfa kubona ahandi hose, akarusho bikaba ko bagutegurira amafunguro abafite ibyo bategetswe na muganga bategurirwa ndetse no kuba babigusangisha aho wifuza hose ( outside catering ).
Muri Fantastic berekana imipira ku buntu ariko ndahagutuye kuko ubasha kuharebera imipira itandatu icyarimwe kubera za ecrans za rutura ziba zibateretse imbere mwinywera ibibagwa ku nyota. Iyo uhicaye ntiwifuza kuhava ujya gushaka aho wakomereza utuntu twawe kuko ushobora kwikomereza ukadukora kuko bagufitiye internet yihuta cyane ya 4G kandi ku buntu.
Muri Fantastic hari akarusho kuko ntibakugora ngo ntiwagendanye amafaranga mu mufuka kuko bemera uburyo bwose uzi bwo kwishyura hakoreshejwe ikoranabuhanga. Ibiribwa, ibinyobwa n’ umuziki bya Fantastic ntubyitiranye n’ iby’ ahandi kuko bikorwa n’ inzobere zizi icyo umukiliya ari cyo.
Gana Fantastic munsi ya ya nyubako isumba izindi mu mujyi rwagati, ku muhanda uva kwa Ruabngura werekeza City Plazza; ushobora no kubahamagara ku murongo wa telefoni igendanwa ari yo 1314 ukakirwa neza.
Ubwanditsi


text:
“kuko gusīgwa mwasīzwe na we kuguma muri mwe, ari cyo gituma mutagomba umuntu wo kubigisha, kandi nk’uko uko gusīga kwe kubigisha byose kukaba ari uk’ukuri atari ibinyoma, kandi nk’uko kwabigishije mube ari ko muguma muri we.” 1 Yohana 2:27
Niba ushaka gutsinda umutekano muke, ugomba kwiga kwihanganira kunengwa.
Ese uri umutu ukunda kwiha agaciro, cyangwa ushaka ko abandi bantu ari bo baguha agaciro? Agaciro gaturuka hanze gakenera umuntu ukubwira ko umeze neza. Kwiha agaciro bibaho iyo umuntu yemeye kuyoborwa n’Umwuka Wera.
Iyo twumvise ijwi ry’Imana, ntabwo abantu bahita badusobanukirwa. Iyo dufite Umwuka w’Imana muri twe, ntidukenera kubanza kubaza abandi ibyo tugomba gukora. Umwanditsi w’imigani aravuga ati: “Aho abayobora b’ubwenge batari, ariko aho abajyanama bahuriye haba amahoro” (Imigani 11:14). Igisubizo ni ukumvira Umwuka Wera kandi tutanze n’inama z’abandi bantu baturusha ubwenge.
Tugomba kwiga kugira umutekano uhagije, tukamenya kwihanganira kunengwa kandi tutiyumvamo ikibazo. Ntabwo tugomba kuba mu bubata bwo kwmmeranya n’ibitekerezo by’abantu.
Igirire ikizere gihagije m’uwo uri we muri Kristo ku buryo ushobora kumva abandi no kwemera guhinduka utabanje kwiyumva ko wemeranya n’ibitekerezo by’abandi cyangwa ko ugomba kubanza kwemezwa no mu gihe wumva ko Imana yabo atari iy’ukuri.
Inyigisho ya Joyce Mayer.


text:
Uwingabiye Felix, ufite isoko ry’ubucuruzi bw’imbuto n’inyongeramusaruro ndetse no kugura umusaruro w’ibigori bivugwa ko aryihariye ikaba ari yo mpamvu ituma ahenda abaturage.
Mukabatsinda Clementine ni umwe mu bahinzi uvuga ko bahendwa ku musaruro bejeje. Yagize ati “Ibigori abigura amafaranga 120 iyo byeze, kandi twebwe iyo tugiye kubigura abiduhera amafaranga 500 cyangwa 600 ku kiro kimwe. Atwubikaho urusyo tukanuma.”
Mutarutinya Benjamin na we ati “Ubuhinzi bw’ibigori ntaho buva nta n’aho bujya kubera ko tutagira isoko. Umucuruzi umwe ino aha ni we ugurisha imbuto n’inyongeramusaruro, akaba ari na we ugura umusaruro wacu w’ibigori, ugasanga rero araduhenda uko yishakiye.”
Uwingabiye Felix avuga ko adahenda abahinzi nk’uko babivuga, ahubwo ngo bamuzanira umusaruro wabo udatunganyije neza, akongeraho igiciro gihwanye n’imirimo iba isigaye kugira ngo ibigori bibe bitunganyijwe neza.
Yagize ati “Ibigori byera mu gihe cy’imvura, abahinzi babizana bigitose ku buryo binsaba kubyanika. Igiciro cyashyizweho na Minagri ni amafaranga 140 ku bigori byumye, njye kubera akandi kazi mba ndi bukore mbagurira ku mafaranga 120.”
Akomeza avuga ko kuba ibigori byera mu gihe cy’ubukonje ari imwe mu mbogamizi. Ati “Ibigori byera dufite ubuhehere buri kuri 18 mu gihe Minagri ishaka ubuhehere buri hagati ya 13 na 14. Icyo gihe rero bituma tubigura ku mafaranga atabashimishije.”
Aba bahinzi bakomeza bavuga ko bahangayikishijwe no kutagira isoko ryagutse bagurishirizaho umusaruro wabo w’ibigori, ndetse ngo n’isoko rusange bafite riri ku birometero bisaga 20 uvuye mu Murenge wa Muzo, ibi bigatuma bemera guhendwa n’umucuruzi ufite ubushobozi bwo kugura umusaruro wabo.
Icyifuzo cyabo ni uko bajya bagurirwa ku mafaranga 200 ku kiro aho kuba 120, kandi ubuyobozi bukabafasha kubona aho bahunika umusaruro wabo aho kuwugurisha huti huti kugira ngo utangirika.
Umunyamabanga Nshingwabikorwa w’Umurenge wa Muzo, Evergiste Gasasa, avuga ko bafite ikibazo cyo kutagira aho bahunika umusaruro w’ibigori.
Yagize ati “Iyo tuvuga ngo umusaruro w’ibigori wabonetse ari muke ntabwo tujya hasi ya toni 40, igitangaje rero numvise ni igiciro[…]igiciro ni ubwumvikane hagati y’ugura n’ugurisha, ariko ku bicuruzwa bimwe nk’ibigori, Minagri ishyiraho igiciro fatizo ariko na cyo kigira imbogamizi y’uburyo bahunguye, banahunitse wa musaruro.”
Ibigori byerera rimwe kandi bikera ari byinshi, ikibazo gikomereye abaturage kikaba icyo kubihunika kugira ngo bitangirika.


text: Yohani Bosiko yavukiye mu karere ka Piyemonti mu Butaliyani. Ababyeyi be bari bakennye cyane, bituma agira imiberebo ivunanye akiri muto. Nyina wari umukristukazi w’indahinyuka kandi ujijutse cyane mu by’iyobokamana amutoza hakiri kare imigenzo myiza ya gikristu. Ndetse akiri muto, hari igihe yasengaga agatwarwa buroho! Mu bandi bana b’urungano rwe, Yohani Bosiko yari abarushije kujijuka kandi akagira igikundiro mu bantu. Mu ishuri akaba umuhanga, akamenya gufata mu mutwe cyane. Amashuri makuru yayize yitegura kwiyegurira Imana, nuko mu 1841 ahabwa ubusaserdoti yujuje imyaka makumyabiri n’itandatu y’amavuko. Kuva ubwo yatangiye umurimo ukomeye wo kuraruza abana b’inzererezi bandagaye mu mayira, abakoranyiriza hamwe atangira kubigisha imigenzo myiza ya gikristu n’utundi turimo twinshi tunyuranye. Nyuma yabashingiye ikigo maze akitirira Mutagatifu Fransisko wa Sales. Aho amariye kwitaba Imana, imiryango ibiri yasize ashinze, uw’Abasaleziyani n’uw’Ababikira ba Mariya Umufasha wacu (Congrégation de Marie-Auxiliatrice), yagabye amashami henshi kandi itabara urubyiruko henshi ku isi. Igishimishije muri byose, ni uko umwe muri abo bana batangiranye na we yabaye Umutagatifu, ari we Dominiko Saviyo.


text:
STEVEN AND LILIAN PART 2
Ntakindi nakoze nahise mpaguruka njya kwereka Vincent, gusa nawe namugezeho arimo kurira cyane ndetse ndebye kuruhande mbona radio ye yayimenaguye,ibintu biranshanga ndetse ubwoba buranyica cyane !
Part 2
Nakomeje kugira ubwoba ndetse n’ibyuya biraza gusa uko nabazaga Vincent yakomezaga kurira ntacyo ambwira, dukomeza muribyo ngiye kumva numva arambwiye mwijwi rito cyane ati: sha steve! Nanjye nti: iki se!? nawe ati: sha ibintu byarangiye,ababyeyi banyu baguye mu mpanuka! Akimara kuvuga gutyo numvise ntazi ahandi hantu ndi,numva umutwe urandiye ndarira ndaboroga, mbese kubyiyumvisha byari byananiye, ubwo Vincent yakomezaga kunyihanganisha ambwira ati mbitware gake ba fidele batabyumva bikaba bibi, ariko njye numvaga ntazi ibyo arimo kumbwira.
Akababaro kari kenshi cyane muricyo gihe ndetse twabonye ko ntakundi byamera,turemera tujya kubibwira ba fidele, ubwo namwe murabyumva ukuntu byaje kugenda , barize ayo kwarika kugezaho divine we aza kugira n’ikibazo ajya kwa muganga!
Amasaha yakomeje kwicuma tugiye kubona tubona, bazanye imirambo y’ababyeyi bacu, noneho nkumva ntazi uwo ndiwe ndetse, kubyakira byari byananiye. Igihe cyarageze ikiriyo kiraba ndetse nacyo kirarangira, birumvikana ubuzima bwatangiye kubiha, tukajya tubaho muri struggle,twariye ibyari biri munzu, ndetse igihe kiza kugera nabyo birashira!
Twatangiye kujya tubwirirwa cyangwa tukaburara,gusa Vincent abonye ko ntakundi arambwira ati: noneho reka njye njya kwirirwa nshakisha hirya no hino ndebe ko ubuzima bwakwicuma!ubwo nawe uzajya usigara wita kubana, sibyo steve!?
Njye: yooooh! Sha vin! Sinzakwibagirwa watubaye hafi, kandi abitwa ngo ni bene wacu bo wagira ngo ntibazi ko twagize n’ibyago! Vincent: eeeh! Sha uvuze gutyo uranyibutsa sha! Ntakuntu wajyana ka divine kwa masenge wanyu, kakaba kibereyeyo ko mbona ubuzima byahano katazabuvamo!
Njye: sha byari byo, ariko sinzi ko abantu batigeze banadusura, bakwemera kumurera!gusa tuzagerageza turebe ko babyemera!
Vincent:ahubwo se nusubira kwishuri,bizagenda bite!? Nanjye nti: hhhuuh! Sha se buriya ndacyasubiyeyo! Ko numva byahise bihagarara, urumva se minerval yava hehe!?
Vincent: yoooh! Sha humura nzakora ibishoboka byose, nibiba ngombwa ngurishe agasambu kanjye kari mucyaro ariko wige!sha sinabatererana kandi nanjye ababyeyi banyu batarigeze bamfata nabi! Njye: naho se fidele sha!? Vincent: fidele we mureke ntago inda yanjye n’iye bizananira!
Ubwo twakomeje kubaho dutyo Vincent ariwe utwitayeho, kuko yajyaga kwikorera imizigo yabantu bakamuhemba agahaha tukarya,gusa byaje kugera nyuma, twohereza divine kwa ma senge ikigari,nanjye ubwo nagombaga kujya kwishuri, Vincent agasigarana na fidele murugo kuko we yigaga primaire!
Nagiye kwishuri vincent ansezeranyije kuzajya kugurisha isambu ye iri mucyaro, birumvikana nta minervale najyanye. Uko narindi kwishuri nakundaga gukurikirana amakuru yuko murugo bameze kuko numvaga ntatekanye.
Umunsi umwe kukigo cyacu habaye vizite, nibwo Vincent yaje kunsura, gusa yaje bitandukanye namureba mumaso nkabona hijimye kandi ubona ko ntakabuza agahinda kenda kumuhitana, niko guhita mubaza nti: ese Vincent kuberiki uje kunsura hano, kandi yo mafaranga yurugendo wakagombye kuyakoresha ibindi! Ariko nubundi ndabona utishimye, ibyakera se nibyo bikikurimo!?
Vincent: niko se steve! Ntago barabirukanira amafaranga yishuri!? Nanjye nti: haya ariko bari hafi! Ariko banza unsubize ibyo nakubajije! Vincent: sha steve! Sibyo gusa ahubwo ikinzanye cyo kirakabije noneho! Njye: iki se kandi ko ukomeza kuntera ubwoba wambwiye!?
Vincent: sha buriya ngo papa wawe yarafitiye banki umwenda none, nabonye abantu baza gupima iriya nzu yanyu ngo bayiteze cyamunara! Bavandimwe ntababeshye amarira narize ubanza yakuzura agakombe. Gusa Vincent yakomeje kunyihanganira ambwira ko nibabasohora munzu azashaka aho aba akodesheje ariko tugakomeza tukabaho! Nakomeje kurira agahinda ari kose, Vincent ahita amfata andyamisha kugituza cye arampumuriza ngeraho ndaceceka, ariko agahinda kakiri kumutima!
Ubwo yaragiye gutaha, mufata akaboko ndamubwira nti: Vincent! Nyemerera njye nkwita papa! Nawe ati: ntacyo steve! Njye sinteze kuzabatererana narimwe! Ubwo Vincent yahise yigendera nanjye nsigaraho integer ari ntazo, gusa burya ngo akaje karemerwa, nagezaho ndabyakira nsubira kwiga!
Hashize nkibyumweru bitatu nibereye kwishuri, ubwo twari muri refectoir turimo kurya nibwo nabonye kumakuru bavuga igisambo cyashikuje agakapu k’ umugore waruvuye muri banki , ndetse batwereka bafashe igisambo, gusa njye sinabyitaho ngiye kumva numva umukobwa twariraga kuri table imwe aravuze ati: eeeh! Kiriya gisambo ndimo kubona harahantu nkizi! Undi mutype witwa Olivier nawe twasangiraga ahita avuga ati: ahubwo njye ndabona cyarigeze no kugera hano kwishuri!
Nanjye mpindukiye ngo ndebe neza nsanga ni Vincent bafashe, numva nguye mukantu, ibintu biranyobera mpita mpaguruka njya kuzinga utwanjye ntaha ntanumuntu mbwiye, ntahandi nanyuze uretse kuri gereza Vincent afungiyeho, mpageze nsanga yakubiswe bikabije, niko guhita mubaza nti: niko se ven! Nawe ati: karame steve! Njye n’amarira menshi cyane nti: koko biriya wabikoze!? Nawe ati: yego sha! Nagiye iwacu mucyaro ngira ngo ngurishe umurima mbone minervale yawe nkuko nabigusezeranyije, gusa nasanze data wumusinzi yarawugurishije arayankwera, mbonye nta kundi byamera ndavuga nti reka nibe ndebe ko wakwiga! Ahubwo ishuri rireke wite kuri fidele na divine kuko nawe baramugaruye ngo ntibamushoboye!
Ntaragira ikindi mvuga mbo umupolisi umwe araje ahita ambwira ngo nsohoke igihe nahawe cyarangiye! Ubwo njye nahise ntaha agahinda ari kose,birumvikana ninjye wagombaga kwita kubavandimwe banjye,dore ko nagombaga no kujya nishyura inzu twabagamo!
Ntakindi nakoze nahise ninjira mukazi kubukarani, ubwo narimaze kugira imyaka cumi n’umunani,nkajya nkorera udufaranga duke tukadutunga, gusa uko iminsi yakicumye ka divinekaje kurwara cyane, tugerageza kugaha imiti ya Kinyarwanda ariko kakarushyaho kuremba, kandi nta mafaranga twari dufite yo kumujyana kwa muganga!
.YE BABA WEE! UBUSE KOKO STEVEN AZABIVAMO!?
NTUCIKWE PART 3…….


text:
Izina Mara Teigen,ntawarivuga mbere ariko ubu ntakinyamakuru cy’imyidagaduro gikomeye kitaramuvuga,uyu mukobwa ufite uburanga nk’ubwa Angelina Jolie nawe ubwe yiyemerera ko ari Angelina wa kabiri,ubusanzwe yasaga na Angelina ariko noneho yarushijeho kumenyekana ubwo yagaragara ari kumwe na Kylie Jenner.
Mara Teigen yamamaye cyane umunsi agaragara muri Video ari kumwe na murumuna wa Kim Kardashian,Kylie Jenner,bagaragaza imiterere bamamaza ibirungo bisigwa ku minwa ,kuva icyo gihe nibwo byatangiye kuvugwa ko habonetse undi Angelina wa kabiri,abantu batangira kwitegereza amafoto ye n’ubushishozi kugira babashe kureba koko niba ntagukabya kurimo.
Angelina:
abenshi bahamya ko uyu mukobwa w’imyaka 21 asa na Angelina neza neza kabone n’ubwo angelina afite imyaka 40,ubu Mara Teigen ukomoka i Los angeles akurikiwe n’abantu ibihumbi n’ibihumbi kuri Instagram abikesha ko asa na Angelina ndetse Popsugar dukesha iyi nkuru yo ivuga ko bidatinze Mara Teigen biza kumuhesha akazi.


text:
Umuhanzikazi Mucyo Diana usanzwe ari Pasiteri mu itorero rya Divine Embassy Church Riherereye i Masaka yatangaje ko inganzo yo guhimba indirimbo yise ‘Uzaza ryari Yesu’ yamujemo nyuma yo kureba imiruho n’imibabaro abantu barimo ayiririmba atabaza Imana ngo itabare abatuye Isi ariko nanone anahumuriza abantu abibutsa ko nyuma b’ubuzima bugoye hari Imana izabatabara.
Uyu muhanzikazi ni umwe mu bakizamuka mu muziki nyarwanda wo guhimbaza Imana ariko atangaza ko ashaka gukora umuziki urimo ubutumwa buzafasha benshi kandi bikarenga imbibe z’u Rwanda bikagera no mu mahanga ya kure.
Mucyo aganira na Ibyishimo.com yatangaje ko inganzo yo guhanga indirimbo ‘Uzaza ryari yamujemo nyuma yo kwitegereza imibabaro ndetse n’ubuzima bubi abantu babyemo muri iyi si bituma ahimba iyi ndirimbo
Ati “Narebye ubuzima bubi, bugoranye abantu babayemo bw’indwara, intambara, ubukene, mbega nasanze abantu babayeho mu buzima bugoye bituma mpimba indirimbo nise ‘Uzaza ryari Yesu’”.
Mucyo yavuze ko ahimba iyi ndirimbo yashakaga gutanga ihumure ndetse anabwira abantu ko nubwo muri iyi si hariho imibabaro myinshi ariko Yesu azaza agakuraho imibabaro yose ndetse n’imiruho abantu bagirira muri iyi si.
Ati: “Nashakaga guhumuriza abantu mbabwira ko nubwo tubabara tugahangayika, tugahura n’ibigeragezo bitandukanye, intambara, indwara ndetse n’ibindi bituma tutabaho neza hari Imana izadutabara ikadukiza iyo mibabaro yose.”
Mucyo Diana arateganya gushyira hanze izindi ndirimbo 6 z’amajwi, inyinshi mu ndirimbo ze ngo zibanda cyane ku gutanga ihumure ku bantu, zibabwira ko Imana ari yo ishoboye byose kandi ko ntahandi hari ubuhungiro atari ku Mana.
Indirimbo Uzaza ryari Yesu ni yo ya mbere Mucyo Diana ashyize ahagaragara ikaba yaratunganyijwe na Bob pro.
Mucyo Diana avuga ko impano y’ubuhanzi yari imurimo kuva cyera ariko ngo ubu nib wo abashije gushyira ahagaragara ibihangano bye kuko ari bwo amaze kubona ubushobozi bwo kubitunganya.


text:
Mu miryango myinshi usanga guhuza urugwiro mu gitanda hagati y’abashakanye ari ishingiro ry’urukundo rurambye ndetse no kubaka urugo rukomeye.
Mariella Frostrup utanga inama z’uburyo abashakanye bagomba kubana yabwiye umwe mu bagore b’inshuti ye ko urukundo rutarimo imibonano mpuzabitsina ntaho rushobora kugera.
Uyu mubyeyi ahamya ko ntaho abashakanye bashobora kugera mu gihe cyose hatabaho imibonano mpuzabitsina, ashimangira ko mu muryango nta gishobora gusimbura ibyishimo biyiturukaho.
Ariko se bigenda bite iyo umwe mu bashakanye atayishaka, ibyo se bishobora gutuma umwe muri bo ajya kwishakira undi uzajya amunezeza mu buriri?
Umwe mu miryango ine y’abashakanye yabwiye The Mirror dukesha iyi nkuru ko babaho ubuzima butarimo imibonano mpuzabitsina.
Iki kinyamakuru cyabajije abahanga mu by’imibanire n’imibonano mpuzabitsina niba ubwo buzima bushoboka.
Dr Pam Spurr, umuhanga mu by’imibanire ati “Yego birashoboka ko habaho imiryango ibanye neza kandi idakora imibonano mpuzabitsina.” Gusa n’ubwo uyu muganga ahamya ko umubano ushobora kutaba mwiza hagati y’abashakanye igihe badakora imibonano mpuzabitsina ariko anagaragaza ko atariko buri gihe bimera.
Ati “Ntabwo buri gihe kudakora imibonano mpuzabitsina ku bashakanye kandi babana bituma habaho gusenyuka k’umuryango kuko nzi imiryango myinshi ibaho itayikora.”
Gusa ibyo bisaba ko bose baba babyumva kimwe niba hari ubumuga umwe afite cyangwa bombi bakaba babuziranyeho.
Hari n’abavuga ko kuva baramaze kubyara barabonye abana kandi aribo bari bakeneye batazongera gukora imibonano mpuzabitsina kandi bakabigendanamo neza.
Hari nubwo bose bumva badashaka ubuzima bw’imibonano mpuzabitsina kandi ntibitume badakomeza kubana neza. Uyu muganga ahamya ko abo bombi baba bagomba kubyemeranyaho ku buryo ntawe uzajya arizwa no kubura icyo gikorwa cyangwa ngo igihe baryamye umwe ashotore undi, kuko byabagonganisha.
Atanga inama ko igihe umwe mu bashakanye ashaka kubaho ubwo buzima aba akwiye kubiganiriza mugenzi we bigafata igihe kugeza babyumve kimwe.
Ati “Ugomba kubanza ukagenzura ko igihe wumva utagishaka imibonano mpuzabitsna bidashobora kuba byaraturutse ku kwiheba gukabije, umunaniro ukabije, imiti urimo gufata n’ibindi.”
Dr Rebecca Dakin, inzobere mu by’imibonano mpuzabitsina we yatangaje ko bidashoboka.
Dr Dakin avuga ko igihe hatariho imibonano mpuzabitsina, abantu baba ari inshuti gusa zisanzwe avuga ko atiyumvisha ukuntu abashakanye babaho mu buzima bw’abakundana bishimye kandi badakora imibonano mpuzabitsina.
Kuri we gukora imibonano hagati y’abashakanye kandi babana ngo ni umurunga ubahuza bombi. Ati “Keretse gusa ufite uburwayi bubikubuza cyangwa se ukaba ugeze mu myaka 80 y’ubukuru ituma ntacyo ubasha gukora .Ni gute wabaho ubuzima butarimo imibonano mpuzabitsina ubana n’uwo mwashakanye.”
Iyo icyo gikorwa kitabaho n’ibyabahuzaga ndetse n’ibyo mwishimiraga biragabanuka kandi imibanire yanyu iba itangiye kugana mu manga.
Ati “Nta muntu n’umwe mu bashakanye wahamya ko kuba abana n’uwo bashakanye ariko badakora imibonano mpuzabitsina bimushimishije.”
Uyu muganga avuga ko niyo babana batabikora umwe muri bo atabura kujya gushaka undi babasha kubikorana. Yemeza ko hari impamvu zo kumva utagishaka imibonano wenda bitewe no kuba waracuze, ufite umunaniro ukabije cyangwa se waramaze kubona abana wifuzaga bigatuma ubireka burundu.
Ati “Imibonano mpuzabitsina ntabwo ari ukwinjiza igitsina mu kindi gusa hari uburyo bwinshi.”
Uyu muganga ngo yagiye yakira abantu bari bararetse gukora imibonano kuko bumvaga batabishaka, yababwiye ko bagomba kugenda bakayikora mu buryo butandukanye kandi bagarutse baramushimira.
Iyi nzobere mu bijyanye n’imibonano ivuga ko gutera akabariro ari igikorwa kitagomba kubura hagati y’abashyingiranywe bakibana.
Uwineza Vanessa@Rwandapaparazzi.rw
33,326 total views, 0 views today


text:
Guverineri arasaba intore kuba umusemburo w’amajyambere
Tariki 14/12/2011, ubwo hasozwaga ingando z’itorero ry’abanyeshuli barangije ayisumbuye mu karere ka Kirehe, umuyobozi w’intara y’Iburasirazuba, Uwamaliya Odette, yasabye intore zirangije ingando kuba umusemburo w’amajyambere bakiyubakira igihugu.
Uwamariya yashimiye abo banyeshuri bashoje ingando kuba baritwaye neza mu gihe babarizwaga muri iri torero. Yabibukije ko ubumenyi bahawe babwongera ku bwo bakuye mu mashuri bityo bakubaka igihugu kibafitiye akamaro kandi bakirinda amacakubiri mu byo bakora byose.
Protais Murayire, umuyobozi w’akarere ka Kirehe, yavuze ko aba banyeshuri baranzwe n’ikinyabupfura mu byo bakoze byose. Yabasabye kugira ikinyabupfura mu mirenge iwabo bakirinda amacakubiri ahubwo bagashyigikira gahunda za Leta.
Umuyobozi w’intore zatorejwe kuri site ya Nyakarambi,  Emile Mukunzi, yavuze ko mu gihe batozaga aba banyeshuri barangije amashuri yisumbuye nta kibazo cy’imyitwarire mibi kigeze kigaragara kuko bose bitwaye neza.
Mukunzi yavuze ko abo banyeshuli bakoze ibikorwa bitandukanye mu gihe bari muri iyi ngando harimo nko gutera ibiti ibihumbi 15 byatewe kuri hegitari 10, kubaka inzu y’umuntu utishoboye ndetse no gukusanya amafaranga yo kugurira ihene ebyiri uwitwa Nyiransabimana n’uwitwa Vestine.
Guverineri Uwamaliya yahise atanga amafaranga ibihumbi 50 n’umuyobozi w’akarere avuga ko azatanga ibihumbi 30 byo kunganira ayo aba banyeshuri barangije ingando bakusanyije.
Mu karere ka Kirehe abanyeshuri 828 bakoreye ingando kuri site ya Nyakarambi na site ya Nasho.


text:
Abahanzi b’Abanyarwanda babarizwa mu Bubiligi mu Mujyi wa Buruseli ari bo Uwizihiwe Charles na Maguru basubiranyemo bapfa indirimbo yitwa “Ndaza”.
Mu minsi ishize nibwo Uwizihiwe Charles yasoye amashusho y’indirimbo (Clip video) ayita “Ndaza” ahawe igitekerezo na Nahimana Ibrahim mu Rwanda wamenyekanye mu ndirimbo “Maguru” na Ras Kayaga, ariko mu kuyisohora ntibyamushimisha kuko yagiye ahagaragara atabanje kubimumenyesha no kuvuga ko Kayirebwa Cécile yayikosoye.
Maguru yagize ati “indirimbo ni njye wayiyandikiye nta n’umuntu wamfashije kuyandika, nayihaye Uwizihiwe kubera ko yayumvishije nyiririmbye arayinsaba ndayimuha none ngo Kayirebwa yarayikosoye ntabwo bishoboka.”
Ni muri urwo rwego Maguru avuga ko iriya ndirimbo yayihimbiye umuntu wari wakoze ubukwe ati “hari hashize imyaka 5 iriya ndirimbo ibayeho, nawe yayisohoye yihuta atanambajije icyo isobanuye, numva amagambo ayigize barayahinduye batazi n’impamvu nayakoresheje bituma mbabara cyane.”
Maguru avuga ko ibyo Uwizihiwe yakoze atari byiza na gato kuko kuba Kayirebwa yaramukosoye atari byo ati “nta muntu n’umwe ujya umfasha kwandika indirimbo nta n’impamvu yo guhindura igihangano cy’umuntu utazi icyo yashatse kuvuga.”
Uwizihiwe we yanze kugira icyo arenza ku magambo Maguru yabwiye ikinyamakuru Izuba Rirashe aho yagize ati “ibintu Maguru yavuze nta kintu nakongeraho kuko numiwe gusa ubwo se aravuga ko nayisohoye nihuse ntamubwiye kuki se yemeye kugaragara mu mashusho yayo.”
Nubwo aba bahanzi batari kuvuga rumwe, ariko babarizwa mu itsinda rimwe ryitwa “i1000” rihuza abahanzi b’Abanyarwanda babarizwa mu Bubiligi.


text:
Abatuye mu Karere ka Burera bahawe inshingano yo kurushaho kurangwa n’umuco w’isuku aho bari hose mu rwego rwo kwitandukanya n’indwara z’umwanda bagira ubuzima bwiza.
Ni umukoro abo baturage bahawe ubwo mu Murenge wa Cyanika uri mu Karere kabo hizihirizwaga ku rwego rw’igihugu umunsi mpuzamahanga wo gukaraba intoki wahujwe no gutangiza icyumweru cyo cyahariwe ubuzima bw’umubyeyi n’ubw’umwana ndetse no kurwanya imbasa.
Burera nk’Akarere kari mu cyaro, hari aho usanga umwanda; abaturage biyambarira ibirenge, abatamesa imyambaro yabo, abakoresha ibikoresho bitandukanye byo murugo bigaragaraho umwana nk’amajerekani amasafuriya n’ibindi.
Ibyo, byiyongeraho umubare munini w’abaturage bamwe biyemerera ko bafungura badakarabye kubera ko ngo ntacyo bibatwara.
Nka Uwamurera Vestine, umubyeyi w’abana batatu, utuye mu Murenge wa Cyanika yabwiye ikinyamakuru Izuba Rirashe ko “Jyewe ibyo byo gukaraba mbere yo kurya ntacyo biba bimwiye; ubuse ko nakuze mfa kwirira ubu urabona hari icyo mbaye? Icy’ingenzi kuri jyewe nuko mba mfite ibyo kurya.”
N’ubwo uwo muturage avuga ibyo hakaba hari n’abandi bunga mu rye, Bosenibamwe Aime, umuyobozi w’intara y’amajyaruguru, ahanura abaturage abasaba gushishikarira isuku mu rwego rwo gukumira ‘ibizazane’ bashobora gukururirwa n’umwanda harimo indwara zitadukanye nk’impiswi, macinya, Korela n’izindi.
Guverineri Bosenibamwe yibutsa Abanyaburera ko badashobora kugira imibereho myiza mu gihe bagifite imyumvire y’umwanda, aha akaba abasaba gufatikanya kurwanya umwanda no ‘kwimakaza’ imirire myiza bagamije guteza imbere ubuzima bw’abagize umuryangango by’umwihariko abana bato n’ubw’umubyeyi muri rusange.
Ati “Turacyafite ibibazo byinshi by’imirire mibi, iyo urebye usanga n’umwanda ubufitemo uruhare; nk’ababyeyi, isuku n’imirire myiza tugomba kubigira ibyacu buri wese aba ijisho rya mugenzi we. Ibyo, kubikora ntibisaba amafaranga, birasaba ahubwo guhindura imyumvire.”
Umwitozo w’isuku
Imbere y’ibihumbi by’abatuye mu Murenge wa Cyanika, ubuyobozi bwafashe umwanya bwongera kwerekera abaturage uko bagomba kugira isuku y’ibanze birinda indwara zikururwa n’umwanda, aha abaturage bibukijwe ko bagomba gukaraba intoki bakoreshe amazi meza n’isabune kandi bakanagira imisarane yujuje ibyangombwa.
Abayobozi ubwabo; umukuru w’intara y’amajyaruguru, abahagariye ingabo na polisi n’abandi bayobozi, imbere y’abaturage bafashe umwanya bakaraba intoki kugira ngo abaturage babafatireho urugero.
Nyiramahirwe Veneranda, umwe mu babyeyi bo mu Murenge wa Rugarama, nyuma yo kwerekerwa uko agomba kujya akaraba intoki, yabwiye iki kinyamakuru ati “Ubusanzwe gukaraba intoki nta gaciro kenshi nabihaga, nabikoraga rimwe na rimwe kandi nabwo sinarinzi ko gukoresha isabune ari ingezi.”
“Guhera uyu munsi yaba jye, yaba abana banjye ntawe uzongera kurya adakarabye. Ndumva isuku iwacu tugiye kuyigira iyacu kugira ngo tutazibasirwa n’indwara z’umwanda nk’uko abayobozi babitubwiye.”
Abandi bahawe inshingano ni abajyana b’ubuzima, aba, umuyobozi w’intara y’amajyaruguru abasaba kongera ingufu mu gufasha abaturage kumenya amakuru yose arebana n’isuku ndetse n’uko indyo yuzuye itegurwa.
Sembagare Samuel, umuyobizi w’Akarere ka Burera we avuga ko mu rwego rwo ‘kwimakaza’ umuco w’isuku, ako Karere kiyemeje gushyira mu byihutirwa guhindura imyumvire y’abaturage mu gukangukira isuku aha anagaragaza ko abaturage batishoboye bakomeje gufashwa kubaka ubwiherero bwujuje ibyangombwa.


text:
Urwego rushinzwe imfungwa n’abagororwa, ku gicamunsi cyo kuri iki Cyumweru tariki ya 21 Mutarama 2018, rwashyize mu bikorwa icyemezo cya Perezida Kagame wahaye imbabazi abana 18 bari bafungiye muri Gereza ya Nyagatare bakoze ibizamini bya leta bakabitsinda neza. Aba bana uko ari 18 barimo 15 bakoze ibizamini bisoza amashuri abanza; batatu basoza icyiciro rusange ’Tronc Commun’. Abahungu 15 n’umukobwa umwe ...Read More »
Kubaka Urugo
Zimwe mu ngeso zishobora gutuma umukobwa abura umugabo burundu “INKURU IRAMBUYE “
Igihe cy’ubwangavu niho umukobwa ategurira ejo hazaza he igihe yitwaye nabi akiri umwangavu bishobora kuzagira ingaruka mbi zikazamukurikirana no mu gihe cy’ubukuru bwe igihe cyo gushinga urugo ugasanga bamwe muribo baragumiwe. Kubenga cyane abasore : umukobwa ukunda kubenga cyane ku buryo nta musore n’umwe ajya yemera ko bagirana urukundo rurambye,cyangwa ugasanga agira agasuzuguro nta muhungu yemera ko baganira, bigeraho akabura nuza ...Read More »
Niba Wifuza Kuryohereza Umukunzi Wawe Mugihe cy’ Akabariro Dore Ibiryo Ugomba Kwirinda Kurya Mbere y’ Igikorwa “REBA HANO”
Mu gihe ufite igitekerezo cyo kuza gutera abariro hari bimwe mubiribwa uba usabwa kugendera kure kuko biri mubyatuma igikorwa kitagenda neza uko bikwiye kandi bizwi neza ko imibonanano ikozwe neza ari imwe mu nkingi ikomeye yo gukomeza urugo Iyo itagenze neza rero usanga akenshi hari ibibazo byuririra kuriyo ngingo. Dore ibyo usabwa kwirinda niba wifuza ko igikorwa cyo gutera akabariro ...Read More »
Dore bamwe mu bantu udakwiye ndetse utazifuza gukorana na bo imibonano mpuzabitsina “REBA HANO”
Gukora imibonano mpuzabitsina hari ababigize imikino, babona uwo ari we wese bagasara nta no kubanza kugenzura; nyamara si byiza gupfa kuryamana n’uwo ubonye wese, kuko hari ushobora gutuma wicuza ubuzima bwawe bwose. Urubuga Metro rwatangaje bamwe mu bantu ukwiye kwirinda gukorana na bo imibonano mpuzabitsina. Umuntu muturanye Si byiza kuryamana n’umuntu mubana mu gipangu kimwe. Iyi ni ya nshuti isanzwe ...Read More »
Mama asambana mbireba, ndamuhana akambwira ko nimbivuga azantwika umunwa- NKORE IKI?
Mbandikiye ibi mbabaye kuko mama akomeje kuntera agahinda, aca inyuma data, agasambana n’undi mugabo nzi kandi nareba nkasanga ari ugusuzuguza data, none basomyi b’ikinyamakuru Rwandapaparazzi.rw nifuzaga ko mwamfasha ku bujyanama. Mfite imyaka 19, ubu nibwo ndangije kwiga segonderi, akenshi nakundaga kubona ababyeyi banjye batongana, amakosa buri gihe nkayashyira kuri papa, ariko ubu maze kubona ko mama ari umunyamakosa. Data akora ...Read More »
Umusore dukundana aranyizera cyane, njye nkora uburaya ndetse kubireka byarananiye- NKORE IKI?
“Muraho nshuti Mfite ikibazo kinkomereye ndifuza inama zanyu. Ndi umukobwa w’imyaka 22 niga muri kaminuza y’u Rwanda i Huye mu mwaka wa kabiri. Nakuze ndi umukobwa w’umuhanga mu ishuri, wiyubaha kandi abantu bose baranyemeraga ko ndi serieuse. Nakuriye mu muryango ukennye cyane, ndi imfura iwacu kandi turi abana bane. Mama nta kazi agira kandi nta papa tugira nta n’ubundi ...Read More »
Icyo abahanga bavuga ku gukomeza urukundo bishingiye ku mibonano mpuzabitsina hagati y’umukobwa n’umuhungu
Hari abakobwa benshi bibwira ko kugira ngo urukundo rwabo rurambe ari uko bagomba kuryamana n’abakunzi babo nyamara abahanga bemeza ko umugabo utarabonye agaciro k’umukobwa mbere y’uko baryamana atakaboneshwa n’uko byabaye. Umwanditsi w’ibitabo Christian Carter, agaragaza ko abakobwa bagwa mu mutego wo kumva ko nibaramuka baryamanye n’abasore aribwo baba babonye igituma urukundo rwabo rusagamba nyamara bakirengagiza ko ibyo ntaho bihurira. Yagize ...Read More »
Umusore warongoye nyina wa Diamond yabanje gukururana n’umubyeyi wa Mobeto
Shamte Salum, umusore uheruka kurushingana na nyina wa Diamond yongeye guteza impagarara biturutse ku nkuru y’urukundo avugwamo ko yagiranye n’umubyeyi wa Hamisa Mobeto. Nyina wa Diamond witwa Kasim Sanura [uzwi nka Bi Sandra cyangwa Mama Dangote mu itangazamakuru ryo muri Tanzania] mu ntangiriro z’Ukuboza 2017, yashimangiye ko yamaze kurongorwa n’umusore akunda mu buryo bukomeye. Umubyeyi wa Hamisa Mobeto [wabyaranye na ...Read More »
Dore Ibimenyetso Nyakuri Bizakwereka ko Umukobwa Mukundana Ashaka Ko Mukora imibonano mpuzabitsina “REBA HANO”
Igihe cyose uzaba uri kumwe n’umukobwa w’inshuti cyangwa umugore wawe byange bikunde, hari bimwe mu byo mukora mu gihe muri kumwe ushobora kumukoraho, kumukinisha, kumuganiriza kumusoma ndetse n’ibindi byinshi wakwifuza bitewe n’igihe mwamarana. Nyuma yibyo byose hari bimwe mu bimenyetso umukobwa/umugore ashobora kugenda agaragaza uko umwanya ugenda ushira, bimwe muri byo twavuga: Gutukura amaso: Akenshi bikunze kugaragara ko abakobwa bagira amaso ...Read More »
Mugabo/Mugore, dore impamvu 5 zatuma ushinga urugo ntirukomere “INKURU IRAMBUYE”
Buri muntu wese ugize imyaka 21 mu Rwanda amategeko amwemerera kuba yashaka umugore cyangwa umugabo, bazubakana urugo, bivuze ko uwo mushakanye muba muzabana ubuzima bwanyu bwose, iyo ibyo mwasezeranye mubyubahirije hagati yanyu mwembi ubundi mukazatandukanwa n’urupfu nk’uko benshi babivuga mu ndahiro. Ibi rero si ko bigenda mu gihe umwe mu bashakanye afite zimwe muri izi ngeso zikurikira: 1.Gutekereza ko ugiye ...Read More »


text:
Abitabiriye igitaramo cya Jules Sentore batashye babaye bijujutira ko cyahagaritswe kitarangiye, bitewe n’uko Polisi yaje kugifunga ivuga ko bari gusakuza.
Iki gitaramo, cyabaye kuri uyu wa Gatanu tariki 25 Werurwe 2016, cyafunzwe ahagana saa yine z’ijoro, bisa nk’aho ari bwo kigitangira kuko ari bwo abahanzi bari bagitangira kuririmba.
Kimaze iminota nka mirongo itatu gitangiye, Jules Sentore, Christopher na Bruce Melody batangiye kuririmbana hamwe, bageze ku ndirimbo yabo ya gatatu, Polisi yinjiye muri Hotel ya Swiss International Villa Portofino i Nyarutarama ahaberaga iki gitaramo nuko itegeka ko ibyuma bizingwa imiziki yose yacurangwaga igahita izimywa.
Hari nka saa yine zibura iminota mikeya, z’ijoro, igitaramo cyari cyatangiye hafi saa tatu z’ijoro.
Polisi ikimara gutanga iri tegeko, umuziki wose wacurangwaga wahise uhagarikwa, abahanzi bahita bava ku rubyiniro by’igitaraganya btanasezeye, abantu basigara bivovota bagaragaza ko batishimiye uku guhagarikwa kw’iki gitaramo.
Abantu bagaragazaga ko baguye mu kantu, kuko ari bwo bari bagitangira gususurutswa n’aba bahanzi bari barabasezeranyije ko bazabaririmbira igihe cy’amasaha agera kuri abiri w’umwimerere (Live).
Nyuma y’igihe gito ariko abantu bose bari bari aho babonye ko nta yandi mahitamo igitaramo cyahagaritswe burundu nuko batangira kwitahira, ariko bagenda bagaragaza ko bababaye.
Umwe mu bari bitabiriye iki gitaramo witwa Mugunga Michael, w’imyaka 23, yabwiye Ikinyamakuru Izuba Rirashe ko ari bwo yari akimara kwinjira amaze kwishyura amafaranga ibihumbi umunani (8,000Rwf) y’itike.
Yavuze ko yari aje kwishimisha we n’inshuti ye basohotse, ariko ko batashye babajwe cyane no kuba batasobanuriwe impamvu igitaramo gihagaritswe batarebye aba bahanzi bavuga ko bakunda.
Yagize ati “Birangiye nabi, ntabwo bidushimishije rwose, twe twumvaga ko abahanzi bari bumvikanye na Polisi kuko igitaramo ntabwo wavuga ngo kiraba nta rusaku, kuba baje bakabihagarika gutya badutunguye biratubabaje cyane.”
Abafana bari bari muri iki gitaramo ntibari benshi cyane, ariko barengaga Magana abiri.
Abayobozi b’iyi hoteli bagerageje kumvikana na Polisi ngo barebe ko igitaramo cyakomeza ariko biba iby’ubusa. Umuyobozi wa Hoteli yari afite urupapuro rwanditseho ko bari bemerewe n’Umujyi wa Kigali gucuranga umuziki kuri uyu munsi, kugeza ku isaha ya saa tanu z’ijoro. Umupolisi wari waje gufunga iki gitaramo we yabasobanuye ko Polisi yari yabwiwe ko bari gusakuza, ko baje bashakisha ahantu babwiwe hari urusaku, ko ibyo by’igitaramo bo batabizi.
Marie Claire Uwingabire, nawe wari uri muri iki gitaramo we yatashye yivovotera cyane Polisi, avuga ko bitumvikana uko abahanzi akunda babujijwe kuririmba mu gitaramo cyari kimaze igihe cyamamazwa.
Yabwiye Iki Kinyamakuru ati “Nta kuntu bashobora guhagarika ibintu gutya abantu twamaze kumva umuziki nta bisobanuro baduhaye, nta kintu na kimwe bavuze. Nibareke abahanzi b’u Rwanda bakore kuko nta muziki ucurangwa ku manywa nijoro nibwo abantu tuba twaje kuruhuka tukumva umuziki nta bitaramo biba ku manywa.”
Mu gahinda kenshi, uwitwa Uwitonze Aline nawe yagize ati “[Polisi] bazatubwire ibitaramo bashaka ko tuzajya tujyamo kuko hari ibyo uzamo kuko no kuza ukishyura ntunabashe kubona ibyo waje kureba ntabwo bidushimisha, ibya Primus Guma Guma Super Star se byo kuki batajya babifunga? Wanakwishyura uzi ngo uteye inkunga ariko utazi ngo uje kureba igitaramo bagahita bagifunga. Turababaye cyane, nta kuntu abahanzi baba bakiririmba iminota itageze no kuri mirongo itatu bakakubwira ngo igitaramo baragifunze.”
Ku ruhande rw’abahanzi Bruce Melody yabwiye Ikinyamakuru Izuba Rirashe ko asanga Leta yagombye gufata izindi ngamba zo korohereza abahanzi gukora akazi kabo k’ubuhanzi ati “Niba dusakuriza abaturage byibura batugenere ahantu natwe dushobora gukorera handi ariko mu gihe bitaragerwaho batwihanganire.”
Bamwe mu bafana barimo Akeza Sandrine, ariko banenze ko abahanzi batangiye iki gitaramo batinze, kuko bari bavuze ko kizatangira saa kumi n’ebyiri ariko abahanzi bagatangira saa tatu z’ijoro.
Yagize ati “Ntituzi neza ikibazo cyabaye, niba abahanzi se amasaha bemerewe ari saa yine kuki bagitangira batinze? Igitaramo cyagombaga gutangira saa kumi n’ebyiri z’umugoroba, twe twari twahageze, ariko gitangiye mu kanya saa tatu bitumye saa yine bagifunga kitarangiye. Niba amasaha bemerewe ari saa yine kuki bagitangira batinze? Niba bazi ko ari saa yine gifungwa kuki batagitangira amasaha baba batubwiye? Kuki batagikora mu masaha bumvikanye na Polisi, ko bazi ko itabemerera kurenza amasaha bemerewe?”
Gusa abandi bo batashye bavuga bati “Ikintu twe tucyibaza ni ukwibaza uti ‘mu gihugu gifite umutekano ni ngombwa ngo igitaramo kirangire saa yine?”
Hari hashize igihe Polisi idafunga ibitaramo, ariko no mu giheruka kuba cya Asinah nabwo habanje kubaho kuvuga ko abahanzi basakurizaga abaturanye n’akabare cyaberagamo.


text:
Akenshi benshi benshi bibwira ko imibonano mpuzabitsina ari imbaraga nyinshi cyane ibintu bakabigira intambara, ariko si ko biri, imibonano mpuzabitsina ni mu mutwe, ibintu ukabitwara gake ubundi ukanezeza umugore kakahava.
1. Uretse gutegurana mukorakoranaho mu gihe mugiye kwinjira muri icyo gikorwa,ni na byiza cyane ko musomana kandi mu bwitonzi kuko buriya iyo usomye umugore ahita yumva ibinyamuneza umubiri we wose.Ubwo rero bisaba ko umugabo akorakora ibice bishobora kongerera ubushake umugore ndetse akanamusoma birambuye.
2. Igihe mutangiye icyo gikorwa ntukamushyireho ibiro byawe byose niba mukoresheje uburyo bwo kumujyaho kuko iyo umushyizeho ibiro byawe byose,uba umubujije kwisanzura ngo nawe yumve ibyishimo neza.Ahubwo jya wiyoroshya bizabafasha mwembi gusangira umunezero.
3. Jya wirinda gukora imibonano mpuzabitsina ucecetse cyangwa usa naho utishimye.Ahubwo uramwenyura ukamwereka ko wishimye kandi ukanamubaza uko yumva bimeze,mbese mukaganira uko igikorwa kimeze.Ibyo byongera ibyishimo ku mpande zombi.
4. Jya wirinda gukoresha umukunzi wawe ibintu bivunanye cyangwa atamenyereye ku gahato,ari nk’ibyo ubona mu mafilime y’urukozasoni ngo nawe wumve ko aribyo agomba kugukorera.Ugomba kumugendesha gahoro ndetse ukabikora ari uko ubona ko bitamubangamiye kandi ukabikora mu gihe ubona ko yishimiye icyo gikorwa.
5. Iyo ufite ikibazo cyo kurangiza vuba cyangwa kurangiza utinze uba ugomba kumenya uko uri bushimisha umukunzi wawe.Niba urangije vuba,gerageza ukoreshe uburyo bwose wakomeza ugashimisha umugore kugira ngo nawe agere ku byishimo bye bya nyuma.Niba kandi urangiza utinze kora uburyo bwose umushimisha mpaka urangije kugira ngo atarambirwa akumva bimubihiye kuko we ashobora kuba yamaze kugera ku byishimo bye bya nyuma.
6. Muteguze ko ugiye kurangiza kugira ngo bitamutungura.Buriya iyo ubimuteguje nawe ahita yitegura bikabafasha kuba mwanarangiriza rimwe, umunezero ushobora kwiyongera mu gihe umugore arangije ariko iyo umupfubije, n’umunezero we uba uwupfubije.


text:
Ku munsi w’ejo kuwa gatandatu tariki ya 1 Mata 2017, mu Rwanda n’ahandi ku isi bamwe bawufashe nk’umunsi wahariwe kubeshya no gutebya (Jocking), ukaba ukomoka ku munsi wa Hilariya wizihizwaga kuwa 25 Werurwe, mu Baromani, n’undi wafatwaga nk’umunsi w’Abasazi (Abafite uburwayi bwo mu mutwe), wizihizwaga mu bihugu bivuga ururimi rw’iki Esipanyole (hispanophones) buri wa 28 Ukuboza.
Ku munsi w’ejo kuwa gatandatu tariki ya 1 Mata 2017, mu Rwanda n’ahandi ku isi bamwe bawufashe nk’umunsi wahariwe kubeshya no gutebya (Jocking), ukaba ukomoka ku munsi wa Hilariya wizihizwaga kuwa 25 Werurwe, mu Baromani, n’undi wafatwaga nk’umunsi w’Abasazi (Abafite uburwayi bwo mu mutwe), wizihizwaga mu bihugu bivuga ururimi rw’iki Esipanyole (hispanophones) buri wa 28 Ukuboza.
Umugenzo wo kubeshya muri iki gihe (ukorwa kuwa 1 Mata), ufite inkomoko mu gihugu cy’u Bufaransa, ubwo mu mwaka w’1564 umwami Louis IX yashyiragaho "Edict of Roussillon, Itegeko ry’uko umwaka uzajya utangira ku itariki ya mbere (1) Mutarama.
- Ababeshyaga babanje kubita udufi duto
Ibi ngo uwo mwami yabikoze nyuma y’aho mu bwami bwe bwose umwaka utatangiriraga umunsi umwe, kuko hari abawutangiraga kuri Noheli (25 Ukuboza), abandi bakawutangira kuwa 25 Werurwe, abandi bakawutangira kuri Pasika, bituma ahita ashyiraho umunsi umwe uzwi, kugirango bajye bizihiza intangiriro y’umwaka ku buryo bumwe.
Abantu batubahirije Itegeko ry’umwami, bagakomeza kwizihiza impera z’icyumweru mu mwaka mushya (Ni ukuvuga abatangiraga umwaka kuwa 25 Werurwe bakajya bizihiza impera z’icyumweru cya mbere cy’umwaka mushya, ari cyo cyabaga ku itariki ya 1 Mata) bababonaga nk’ibigoryi (imbécile).
Kuva ubwo, mu Bufaransa, umuntu bagize ikigoryi, bamwita “Ifi ya Mata( poisson d’avril)”, bashaka kumugereranya n’ifi ikiri nto, kuko iba yoroshye kuyiroba. Ibi bikaba byaratumye kuva icyo gihe kugeza n’ubu abana b’Abafaransa baba bafite ibipupe by’amafi kuri uwo munsi (1 Mata).
Kwizihiza umunsi wo kubeshya bitandukana bitewe n’igihugu runaka ariko icyo ibihugu bihuriyeho ni ugusaba imbabazi kubera kugira abandi bantu ibigoryi.
Mu bihugu byinshi ndetse no mu Rwanda, usanga inkuru zitangazwa n’ibinyamakuru akenshi ziba zifite imitwe idahuje n’ukuri.
Ku rundi ruhande, hari abantu benshi biyemeje kuba inyangamugayo, bakirinda kubeshya igihe cyose ndetse no ku munsi witwa ko ari uwo kubeshya.
Kuba uyu munsi ukomoka mu Baromani (Empire Romain) hari isano byaba bifitanye na Kiliziya Gaturika y’i Roma?
Padiri Rurindamanywa Deo Umuyobozi w’ishuri rya Kirisitu Umwami (College Christ Roi) mu 2014 yabwiye abanyamakuru ko uyu munsi utazwi muri Kiliziya, ndetse utanemewe.
Padiri Deo yagize ati: “Mu byo twize muri Theologie na Mythologie, nta ho twabonye umunsi wo kubeshya, nyamara hari indi minsi twagiye tubona yizihizwaga, nka St Valentin n’indi…”
Padiri Deo yakomeje atubwira ko uyu munbsi, mu by’ukuri, utanemewe muri Kiriziya Gaturika, kuko no mu mategeko y’Imana, kubeshya bibujijwe.
Padiri yahise yongeraho ati: “Kuvuga ko ufite amaamuko mu Baromani abantu bakavuga ko waba ufitanye isano na Kiliziya Gaturika y’i Roma ntago ari byo, kuko nta nyandiko n’imwe, mu za Kiliziya, ibigaragaza.”
Nkindi Alpha
Ibitekerezo
Kubeshya nicyaha mubyihane burundu Kanda hano umusubize
Kubeshya biri mubyaha binukira IMANA mufashije mwabibuza abibeshyako arukuri Kanda hano umusubize
YESU ABWIRA. ABICANYI NABANYABINYOMA ATI : MUKOMOKA KURO SO. SATANI KANDI MWIFUZA. GUKORA IBYO SO ASHAKA YABAYE UMWICANYI KUVA AGITANGIRA. NTAGO YASHIKAMYE KUKURI. KUKO UKURI KUTARI MURIWE IYO AVUGA IBINYOMA. ABA AVUGA IBIHUJE NA KAMERE YE, KUKO ,NUMUNYABINYOMA,KANDI NISE. WIBINYOMA. YOHANA 8 : 45. NIBA DUKUNDA IMANA TUREKE IBINYOMA SATANI NIWE SE WIBINYOMA IBYARIBYO BYOSE.. Kanda hano umusubize
NAGIRAGA NGO MBUNGANIRE. MURI BIBILIYA NIHO HAGARAGAZA NEZA INKOMOKO YIKINYOMA. ITANGIRIRO. IGICE CYA2 : 17 IMANA YABWIYE ADAMU ITI : NIMURYA IMBUTO ZIKI GITI MUZAPFA !! HANYUMA ITANGIRIRO 3 : 4. SHITANI(SATANI) AMBWIRA. EVA. UMUGORE WA. ADAMU. ATI : IMANA IRABABESHYA. NIMUKIRYA GUPFA NTIMUZAPFA. NONE. UWABESHYE NINDE ??? SATANI NIWE WAZANYE IKINYOMA KWISI.. Kuko abantu barapfa Kanda hano umusubize
Cyane rwose kubeshya byazanwe na satani,kubesha nicyaha. Kanda hano umusubize
Ibyahishuwe 22:15 hagira hati hanze hazaba imbwa, abarozi,abicanyi, abasanyi, abasenga ibishushanyo n'umuntu wese ukunda kubeshya akabikora. Nonese ubwo ntimwumva igihembo cy'ababeshya ko ari kimwe n'icy'abacanyi n'izindi nkozi z'ibibi? Muzibukire kubeshya kuko byatangijwe na Satani muri jardin d'Eden none ingaruka zabyo zageze kuri buri wese. Ikibabaje ni uko n'ingirwa bakristu b'ubu ari abanyabinyoma barangiza ngo bazajya mu ijuru da! Ryahe ryokajya!! Kanda hano umusubize